Sudah Sampai Masa Bersalin? Ini Resipi Lauk Pantang Mudah, Suami Boleh Try Buat!

Betul ke lauk pantang tidak sedap? Bagi mereka yang belum pernah melalui
fasa berpantang
, situasi itu mungkin menjadi kerisauan. Tetapi hakikatnya ia tidak benar.

Sekarang ini terdapat banyak resipi enak dan sedap yang boleh dihidangkan buat ibu
selepas bersalin
. Kalau ingin tahu apakah resipi tersebut, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Kenapa perlu berpantang?

Sebelum mengetahui apakah resepi lauk pantang yang sedap itu, mestilah anda kena tahu tujuan proses berpantang bagi setiap ibu selepas bersalin.

Proses berpantang
 ini sebenarnya bukanlah bertujuan untuk menyeksa zahir batin ibu – tidak boleh buat itu ini, harus elak makanan minuman itu ini – tetapi ia sebenarnya bagi membantu
proses penjagaan
 dan pemulihan.

Ini kerana kebanyakan budaya di Malaysia, sama ada Melayu, Cina atau India, menganggap tubuh wanita mungkin terjejas kesan proses mengandung dan
selepas melahirkan anak.

Justeru keadaan ini harus dipulihkan, dijaga dan dicegah agar tubuh dapat kembali kepada keadaan asal.

Proses pemulihan ini biasanya disebabkan oleh:

Kehilangan darah semasa bersalin

Pengecutan rahim

Keseimbangan hormon

Ketegangan urat semasa proses bersalin

Kehilangan tenaga
 ketika melahirkan anak

Tempoh berpantang

Secara amnya, jangka masa yang diperuntukkan untuk seseorang wanita berada dalam
 tempoh pantang
 adalah berbeza mengikut budaya, adat dan tempat asalnya:

Melayu – selama 40 hingga 44 hari

Cina – selama 30 hari

India – selama 30 hari

Lauk pantang

Dalam keadaan sihat sekali pun, pemakanan tetap merupakan sumber utama untuk tubuh memperoleh tenaga, apatah lagi buat
ibu selepas beranak
.

Selain rehat mencukupi untuk proses pemulihan, pemakanan yang baik turut merupakan kunci penting bagi membolehkan ibu terus kekal sihat.

Walaupun tidak terdapat bukti dari segi perubatan dan kajian saintifik bahawa sesetengah makanan akan memberikan kemudaratan kepada ibu selepas bersalin, namun ia sudah menjadi amalan semasa pantang untuk menghindari makanan tertentu.

Pantang larang ini boleh diamalkan selagi ia adalah
diet yang seimbang
 dan berkhasiat.

Sebagai contoh dalam budaya berpantang masyarakat Melayu, sesetengah
ikan tidak boleh diambil
 oleh ibu yang sedang berpantang kerana dianggap boleh menyebabkan gatal.

Ikan yang boleh dimakan semasa pantang:

Ikan haruan

Ikan elar

Ikan gelama

Ikan jenahak

Ikan merah

Ikan tenggiri

Ikan kurau

Ikan bawal putih

Ikan senangin

Ikan kerisi

Ikan kod

Ikan bilis

Ikan siakap

Ikan salmon

Baca juga:

Resepi lauk pantang

Sudah bersedia untuk mengetahui antara resipi buat ibu berpantang?

#Ikan tenggiri masak asam

Bahan-bahan
:

3 biji
bawang merah
 – dimayang halus

½ inci halia – dimayang halus

3 keping isi ikan tenggiri

½ cawan air asam jawa

2 cawan air

Garam

Serbuk
lada hitam

Cara penyediaan:

Masukkan kesemua bahan di dalam periuk. Biarkan sehingga mendidih.

Masukkan ikan dan masak hingga kuah pekat.

Perasakan dengan garam dan serbuk lada hitam.

#Sup lobak putih

Bahan-bahan :

½ ekor ayam

1 batang lobak putih – dihiris bulat

1 batang
lobak merah
 – dihiris bulat

2-3 ulas
bawang putih
 – dihiris nipis

2-3 ulas bawang merah – dihiris nipis

½ inci halia – dihiris nipis

1 paket perencah sup sayur

1 kiub pati ayam

Serbuk lada hitam

Garam

3 cawan air

Cara penyediaan :

Tumiskan bawang putih, bawang merah dan halia dengan sedikit minyak.

Masukkan air, isi ayam dan perencah sup.

Setelah mendidih, masukkan kiub ayam dan perasakan dengan serbuk lada hitam dan garam.

Masukkan lobak putih.

Boleh hias dengan bawang goreng atau daun sup untuk dihidang.

#Daging bakar lada hitam, antara resepi lauk pantang sedap

Bahan-bahan:

300gm daging batang pinang – dibersihkan dan dipotong nipis

1 sudu teh serbuk ketumbar

½ sudu teh kunyit

Sedikit garam dan gula

½ sudu teh serbuk lada hitam

Cara penyediaan:

Perap daging dengan serbuk ketumbar, lada hitam, serbuk kunyit, garam dan gula. Lebih lama diperap lebih enak.

Bakar di atas pan sehingga garing. Angkat dan sedia dinikmati.

#Ikan merah singgang

Bahan-bahan:

1 keping ikan merah

2 ulas bawang putih – dihiris nipis

2 ulas bawang merah – dihiris nipis

1 batang serai – dititik

½ inci halia – dihiris

½ inci lengkuas – dihiris halus

2 keping asam gelugur

½ sudu teh
serbuk kunyit

2 cawan air

Gula dan garam secukupnya

Cara penyediaan:

Perap daging dengan serbuk ketumbar, lada hitam, serbuk kunyit, garam dan gula. Lebih lama diperap lebih enak.

Bakar di atas pan sehingga garing. Angkat dan sedia dinikmati.

Resepi lauk pantang sedap #Ayam masak bijan

Bahan-bahan:

1/3 ekor ayam – ambil bahagian dada, bersihkan

1 ulas bawang putih – dihiris

1 ulas bawang merah – dihiris

3 inci halia – dihiris

Garam dan gula

3 sudu makan sos tomato

2 sudu makan bijan – digoreng tanpa minyak

1 cawan minyak masak

Cara penyediaan:

Ayam dipotong kecil dan digoreng. Ketepikan.

Bawang putih, bawang merah dan halia ditumbuk.

Tumis bahan tumbuk hingga terbit wangi dan tambahkan sos tomato, gula dan garam secukup rasa. Kacau sebati.

Masukkan
ayam yang telah digoreng
 dan gaul dengan bahan tumisan tadi. Taburkan bijan di atasnya.

Angkat dan sedia dinikmati.

Sedapkan menu dan resepi lauk pantang di atas? Sebenarnya semua resipi itu turut boleh dinikmati sebagai makanan diet buat mereka yang ingin
menurunkan berat badan.

Semoga perkongsian Hello Doktor ini memberikan manfaat buat anda dan jangan lupa mencuba resipi yang dikongsikan. Selamat berpantang diucapkan!


Kanser Hati

Definisi

Apa itu kanser hati?

Punca kanser hati bermula dalam sel hati. Hati ialah organ dalam bahagian atas sebelah kanan  abdomen, di bawah diafragma dan perut.

 Kanser hati adalah karsinoma sel hati yang paling kerap ditemui. Ia
adalah ketumbuhan primer, yang timbul daripada hati,
 bukannya kanser yang merebak daripada organ lain.

Bukan semua kanser yang melibatkan hati dipanggil kanser hati.

 Kanser daripada organ lain seperti usus besar, paru-paru atau payudara yang merebak ke hati dipanggil kanser metastasis.

Apakah kebarangkalian kanser hati?

Kanser hati lebih kerap berlaku dalam kalangan lelaki berbanding wanita, terutamanya dalam lingkungan umur 50 hingga 70 tahun.

 Pesakit yang
didiagnosis awal mempunyai prognosis yang lebih baik.

Anda boleh mencegah diri daripada mendapat kanser hati dengan mengurangkan faktor risiko. Hubungi doktor anda untuk maklumat lanjut.

Simptom-simptom

Apakah simptom-simptom kanser hati?

Satu pertiga pesakit kanser hati tidak mempunyai simptom. Adapun tanda dan simptom yang boleh kelihatan termasuklah:

Turun berat badan

Loya dan muntah

Sakit abdomen

Abdomen membesar

Anoreksia

Kepenatan

Jaundis

Terdapat tanda atau simptom yang tidak tersenarai di atas. Jika anda mempunyai sebarang kerisauan tentang sebarang simptom, sila hubungi doktor anda.

Bila saya harus berjumpa doktor?

Jika anda mempunyai tanda dan simptom yang disebutkan di atas, atau mempunyai sebarang persoalan atau kerisauan, hubungi doktor anda.

Keadaan pesakit boleh jadi berbeza antara satu sama lain.

Adalah lebih baik untuk berbincang dengan doktor anda tentang cara diagnosis dan rawatan terbaik mengenai situasi anda.

Punca

Apakah punca kanser hati?

Punca kanser hati tidak dapat dipastikan. Bagaimanapun, dalam kes tertentu, ia mungkin disebabkan hepatitis yang membawa kepada kanser hati.

Punca kanser hati lain termasuklah:
sirosis atau kerosakan hati disebabkan ketagihan alkohol,
 obesiti atau penyakit hati berlemak (fatty liver).

Punca kanser hati berlaku apabila sel hati berubah (mutasi gen DNA) mengubah metabolisme badan. Sel tersebut akan mula hilang kawalan dan membentuk ketumbuhan.

Faktor-faktor Risiko

Apakah yang meningkatkan risiko saya kepada punca kanser hati?

Faktor-faktor ini mungkin meningkatkan risiko punca kanser hati:

Hepatitis B atau Hepatitis C yang kronik:
Jangkitan kronik virus Hepatitis B
 atau virus Hepatitis C berkemungkinan meningkatkan risiko kanser hati.

Sirosis: Situasi ini menyebabkan pembentukan tisu parut dalam hati dan meningkatkan risiko berlakunya kanser hati.

Penyakit yang diwarisi: Penyakit genetik hati seperti penyakit beban lebih ferum (hemochromatosis syndrome) dan penyakit Wilson

Kencing manis: Pesakit kencing manis mempunyai risiko yang lebih tinggi berbanding mereka yang tidak mempunyai kencing manis

Penyakit hati berlemak nonalkoholik. Pengumpulan lemak dalam hati boleh membawa kepada kanser hati.

Terdedah kepada aflatoksik, toksik berbahaya dalam makanan yang dibuat daripada jagung dan kacang-kacang

Ketagihan alkohol:
Pengambilan alkohol berlebihan akan menyebabkan kerosakan hati
 dan meningkatkan risiko kanser hati

Obesiti juga akan meningkatkan risiko kanser hati

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kanser hati didiagnosis?

Diagnosis kanser hati kebiasaannya sukar dibuat kerana sel epithelial kanser tidak kelihatan sewaktu tahap awal penyakit.

Diagnosis mungkin akan dilakukan berdasarkan ujian darah AFP (alpha fetoprotein) atau ujian fungsi hati dalam pesakit sirosis atau hepatitis B dan C.

Bagaimanapun, ujian ini bukan penentu kerana mereka yang tidak mempunyai kanser hati juga mungkin mempunyai keputusan ujian darah yang tidak normal.

Jadi doktor akan melakukan ujian lain seperti ultrabunyi, CT atau MRI hati.

Jika imej ultrabunyi menunjukkan ketumbuhan, doktor akan melakukan biopsi di mana sampel tisu hati akan diambil dengan jarum dan
diteliti di bawah mikroskop untuk mencari sel kanser.

Bagaimana pesakit kanser hati dirawat?

Rawatan kanser hati bergantung kepada tahap, usia dan keadaan kesihatan pesakit.

Pembedahan adalah pilihan rawatan paling optimal tetapi kebanyakan pesakit tidak dapat menjalani pembedahan kerana sirosis atau kerana ketumbuhan mungkin merebak.

Ketumbuhan yang bersaiz kecil (kurang daripada 5 cm) tanpa metastasis, boleh menjalani pembedahan dan mempunyai prognosis yang baik di mana kanser berkemungkinan tidak akan berulang lagi.

Pesakit yang tidak boleh menjalani pembedahan akan dirawat dengan cara lain termasuklah rawatan kemoterapi, rawatan embolisasi (suntikan bahan penghalang ke dalam arteri yang membekalkan darah kepada ketumbuhan tersebut). dan rawatan suntikan ethanol ke dalam ketumbuhan untuk meghancurkannya.

Pesakit dengan ketumbuhan yang besar atau kerosakan hati yang teruk hanya boleh dirawat dengan pemindahan hati daripada penyumbang.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani kanser hati?

Perubahan gaya hidup dan rawatan sampingan berikut dapat membantu anda menangani kanser hati:

Pemeriksaan semula secara berkala untuk mengawasi perkembangan simptom dan kesihatan pesakit

Mendengar nasihat doktor, tidak mengambil ubat yang tidak diarahkan doktor atau meninggalkan ubat yang telah diarahkan.

Bertanya tentang kanser hati kepada pakar untuk memilih rawatan yang sesuai

Tidak meminum alkohol

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sudah Cukup Tidur Tapi Masih Mengantuk? Berat Juga Susah Turun, Itu Petanda Banyak Toksin!

Toksin ditakrifkan sebagai bahan yang menyebabkan kesan berbahaya kepada tubuh. Sistem imun tubuh, hati dan buah pinggang berfungsi bersama untuk menghilangkan toksin pada kadar yang sama. Jom kita lihat tanda-tanda badan memiliki toksin berlebihan ini.

Apabila tahap toksin melebihi keupayaan tubuh untuk membuangnya, ia terkumpul dan disimpan sehingga boleh dikeluarkan.

Anda boleh mempunyai toksin yang disimpan di dalam tubuh selama bertahun-tahun tanpa mengalami sebarang simptom negatif.

Tetapi anda akan mula berasa sakit apabila tahap toksin menjadi terlalu tinggi.

Toksin berasal dari sumber alam sekitar, amalan gaya hidup yang tidak sihat, toksin dalaman yang dicipta oleh tubuh dan juga emosi sendiri.

Tanda-tanda toksin berlebihan dalam tubuh

1. Tanda toksin berlebihan – sentiasa keletihan

Keletihan boleh menjadi tanda bahawa tubuh  bekerja terlalu keras untuk menyingkirkan toksin berlebihan yang diambil.

Keletihan itu juga boleh menjadi tindak balas kepada gangguan hormon yang mengganggu
sistem pertahanan tubuh badan
 atau imun anda.

2. Kesukaran menurunkan berat badan

Adalah tidak mudah untuk anda menurukan berat badan. Tetapi jika bersenam setiap hari, mengurangkan kalori dan masih bertambah berat, anda boleh melihat masalah pada hormon.

Fungsi hormon semula jadi seseorang sangat dipengaruhi oleh toksin dalam makanan dan produk penjagaan diri.

Anda memerlukan diet detoks atau nyah-toksin lengkap dan rutin penjagaan diri untuk melawannya.

3. Tanda toksin berlebihan – Sembelit

Usus menghilangkan banyak toksin setiap hari. Apabila mengalami sembelit, itu bermakna kita menyimpan banyak toksin lalu menyebabkan kesan negatif terhadap tubuh.

 Selain sakit perut, sembelit boleh menyebabkan sakit kepala dan keletihan.
Ia juga boleh dikaitkan dengan toksin terutamanya jika anda makan banyak makanan yang diproses dengan bahan kimia, racun perosak dan pengawet.

4. Sakit otot

Toksin berlebihan sebenarnya memberi kesan kepada otot dan sendi anda.

Sekiranya anda tidak melakukan aktiviti fizikal untuk menyingkirkan toksin melalui peluh,ia akan sentiasa bertambah serta mendominasi otot dan sendi sehingga mengakibatkan keadaan kesihatan kritikal yang lain.

Maka, pastikan anda sentiasa bersenam atau lakukan aktiviti fizikal secara berkala bagi memastikan toksin tidak mendatangkan kemudaratan dan masalah terhadap
kegagalan fungsi otot dan sendi.

5. Nafas berbau

Walaupun dengan penjagaan kebersihan mulut yang betul, nafas berbau boleh menjadi simptom yang lebih teruk. Ia sebenarnya menjejaskan keadaan dalaman usus anda.

Nafas berbau boleh dikaitkan dengan
masalah pencernaan
, tetapi ia juga bermaksud hati anda sedang menyingkirkan toksin yang berlebihan dalam tubuh.

6. Masalah kulit

Jerawat, ruam, dan masalah kulit yang lain mungkin petanda toksin yang berlebihan.

Jerawat boleh dikaitkan dengan toksin dalam diet atau produk penjagaan kulit.

Mata bengkak dan ekzema
 atau psoriasis juga boleh menjadi tanda bahawa anda mencapai kapasiti toksin yang berlebihan dalam tubuh.


Peranan Suami Semasa Isteri Sedang Hamil

Wanita lebih sensitif semasa sedang hamil. Ini kerana, perubahan dalam hormon mereka membuatkan mereka kadangkala berkelakuan tidak rasional. Semasa hamil, ibu perlu menanggung kesakitan, kerap berjumpa doktor, dan juga sering keletihan. Justeru itu, sebagai suami, anda perlu menunjukkan sokongan anda kepada pasangan.

Memahami apa yang isteri mahukan

Bercakap dengan isteri anda tentang keinginannya semasa bersalin nanti. Anda perlu melakukannya sepanjang masa. Walau bagaimanapun, anda perlu ingat bahawa isteri yang hamil ini adalah lebih sensitif dan emosi kerana mereka perlu menangung pelbagai kerisauan dan ketakutan untuk menghadapi hari bersalin mereka. Biarkan isteri anda berkongsi dan bercerita tentang perasaan dan kegusaran mereka kepada anda.

Menemani isteri ke kelas kelahiran

Pergi ke kelas antenatal bersama isteri dengan pandangan terbuka. Anda akan mendapat informasi asas dan padu tentang proses bersalin. Jika anda bersama-sama dengan isteri semasa kelas tersebut, anda boleh belajar untuk membantu isteri anda menyelesaikan masalahnya.

Buat perancangan masa depan bersama

Ibu hamil mempunyai banyak benda yang perlu mereka lakukan, seperti memilih nama bayi, membeli pakaian bayi, menyiapkan tempat tidur bayi dan peralatan tidur, perabot, serta banyak lagi. Jadi, bantu isteri anda melaksanakan tugasan ini. Terutamanya, dalam mencari nama bayi perlulah menggunakan pendapat anda juga.

Temani isteri berjumpa doktor, atau sekurang-kurangnya mengambil tahu tentang kunjungan isteri ke klinik

Jika boleh, temani isteri anda dalam temu janjinya berjumpa doktor. Semasa kunjungan tersebut, anda berpeluang mendengar denyutan jantung bayi atau melihat imbasan ultra bunyi pada usia kandungan 20 minggu. Ini bukan sahaja akan menimbulkan perasaan bertanggungjawab anda untuk menerima kehadiran bayi baru dalam keluarga, tetapi juga cara ini dapat menunjukkan sokongan emosi anda terhadap isteri. Jika anda terlampau sibuk dan tidak dapat menemaninya, ambil berat akan jadualnya ke klinik dan bertanyakan tentang perkembangannya dan kandungan.

Memahami simptom mengidam isteri

Jangan terkejut jika anda lihat kadangkala isteri hendakkan sesuatu makanan, dan ada hari dia tidak mahu makanan tersebut. Jangan marah kepadanya, sebaliknya anda boleh bertanyakan mengapa keinginannya berubah-ubah. Cuba untuk faham perangai mengidam isteri. Walau bagaimanapun, jangan paksa isteri untuk makan makanan yang tidak disukai kerana boleh membuatkannya bertambah sakit.

Bantu isteri semasa bersalin

Semasa awal proses bersalin, isteri anda masih mampu untuk duduk dan berborak-borak dengan anda. Namun, ketika sudah tiba masa bersalin, anda akan lihat isteri anda mengerang dan merintih. Dia juga mungkin akan menjerit dan mahu menanggalkan pakaiannya yang tidak menyelesakannya. Tidak mustahil juga dia mahu mendengar muzik ataupun ingin senyap-sunyi sahaja. Isteri anda mungkin mahu anda memegang tangannya ataupun memeluknya – atau mungkin juga meminta anda meninggalkannya bersendirian. Ketika ini, usahlah anda mengambil hati akan kata-kata isteri yang sedang menanggung kesakitan untuk melahirkan anak anda. Sebaik sahaja bayi anda lahir, isteri anda akan ‘kembali’ seperti asal.


Penyakit Lembu Gila

Ketahui asas-asasnya

Apa itu penyakit Lembu Gila?

Penyakit lembu gila merupakan sejenis keadaan fatal yang merosotkan otak dan saraf spinal (sistem sarah pusat) lembu secara perlahan-lahan. Ia juga dikenali sebagai ensefalopati spongifom bovin (BSE).

Manusia tidak boleh mendapat penyakit lembu gila. Manakala, terdapat kes-kes luar biasa dimana mereka mendapat penyakit lembu gila berjenis untuk manusia yang dikenali sebagai penyakit variasi Creutzfeldt-Jakob (vCJD), yang merupakan jenis fatal.

Apakah kebarangkalian penyakit Lembu GIla?

Kes pertama buat penyakit ini direpot pada tahun 1996. Sejak itu, terdapat beberapa kes penyakit ini direpot di seluruh dunia. Kebanyakan kes-kes ini berlaku di negara-negara di United Kingdom (England, Scotland, Wales, dan Ireland Utara).

Meskipun ia sangat merbahaya, penyakit lembu gila jarang berlaku, dengan anggaran satu diagnosis di dalam kalangan satu milion manusia setiap tahun di seluruh dunia, lebih kerap di kalangan orang dewasa yang lebih tua.

Ia boleh dikawal dengan mengurangkan faktor risiko anda. Sila menghubungi doktor anda untuk keterangan lanjut.

Ketahui simptom-simptomnya

Apakah simptom-simptom bagi penyakit Lembu Gila?

Penyakit Creutzfeldt-Jakob ini dikenali dengan kemerosotan mental yang laju, yang biasanya berlaku dalam jangka masa beberapa bulan. Tanda-tanda awal serta simptom-simptom seumumnya terdiri daripada:

Personaliti berubah

Bimbang

Murung

Hilang ingatan

Pemikiran merosot

Penglihatan kabur atau menghilang

Insomnia

Kesukaran untuk bercakap

Kesukaran untuk menelan air liur

Pergerakan tersentak-sentak

Semasa penyakit ini berkembang, simptom mental akan bertambah teruk. Kebanyakan orang luput dalam keadaan koma. Kegagalan jantung, kegagalan pernafasan, pneumonia atau jangkitan-jangkitan lain secara umumnya menyebabkan maut. Maut berlaku dalam jangka masa setahun

Pada pesakit yang menghidap vCJD yang jarang jumpa, simptom psikiatri lebih senang dikenal pasti pada peringkat awal, bersama demensia. Kemerosotan keupayaan untuk berfikir, menimbang dan mengingat akan berlaku kendian semasa mengalami penyakit ini. Selatin itu, jenis berlainan ini menjejaskan orang berusia lebih muda berbanding dengan jenis biasa, dan ia mempunyai jangka masa lama iaitu dalam anggaran 12 ke 14 bulan.

Bila saya harus berjumpa doktor?

Anda dinasihatkan mendapatkan bantuan perubatan sekiranya anda mengalami mana-mana simptom tersenarai. Rawatan bagi penyakit lembu gila disarankan untuk mendapatkan bantuan kecemasan yang terdiri daripada penjagaan perubatan segera. Keadaannya mengancam nyawa.

Jika anda mengalami tanda-tanda atau simptom-simptom yang disenarai diatas atau mempunyai persoalan, sila merujuk dengan doktor anda. Setiap tubuh badan bertindak berlainan.

Ketahui puncanya

Apa yang mengakibatkan
penyakit Lembu Gila
?

Pakar sains tidak mengetahui apa punca-punca penyakit lembu gila atau vCJD.

Teori terkemuka menyatakan bahawa penyakit ini disebabkan protein berpenyakit yang dikenali sebagai prion (disebut “PREE-on”). Pada lembu yang telah berjangkit, protein ini ditemui di dalam otak, saraf spinal, dan usus kecil. Bukti prion ditemui di dalam daging otot (seperti stik) atau dalam susu.

Apabila lembu disembelih, bahagian-bahagian badannya digunakan untuk makanan manusia dan bahagian-bahagian lain digunakan untuk makanan binatang. Sekiranya lembu disembelih itu telah berjangkit dan tisu sarafnya digunakan untuk makanan lembu, lembu-lembu lain akan dijangkiti juga.

Manusia boleh menghidap vCJD sekiranya meraka makan otak atau tisu saraf spinal lembu dijangkiti.

Ketahui faktor risiko

Apakah yang meningkatkan saya kepada risiko
penyakit Lembu Gila
?

Risiko yang mendatangkan vCJD tidak tinggi. Penyakit ini tidak boleh berjangkit melalui pendedehan kepada batuk atau bersin, sentuhan atau hubungan seksual. Cara-cara ia berkembang terdiri daripada:

Sekali-sekala

Kebanyakan orang yang mempunyai vCJD biasa akan mendapat penyakit ini tanpa sebab yang munasabah.

Terwaris

Di Amerka Syarikat, 5 hingga 10 peratus daripada orang yang mempunyai vCJD juga mempunyai kisah kesihatan keluarga yang memiliki penyakit ini atau keputusan ujian positif buat mutasi genetik berkaitan dengan vCJD.

Jangkitan

Sebilangan kecil daripada mereka yang mempunyai vCJD selepas pendedahan kepada tisu manusia yang terjangkit semasa menjalani prosedur perubatan, seperti pemindahan kornea atau kulit. Selain itu, kaedah pensterilan kebiasaan tidak akan memusnahkan prion abnormal, beberapa orang mendapat vCJD selepas menjalankan pembedahan otak dengan alat-alat pembawa jangkitan.

Kebanyakan kes-kes penyakit Creutzfeldt-Jakob berlaku tanpa sebab, dan tiada faktor risiko yang dapat dikenal pasti. Manakala, terdapat beberapa faktor yang berkaitan dengan berlainan jenis vCJD.

Umur

Penyakit vCJD keturunan terwaris akan berlaku terlebih dahulu dan vCJD telah menjejaskan orang yang berumur lebih muda, biasanya di umur lewat 20an.

Genetik

Mereka yang mempunyai penyakit vCJD keturunan memiliki mutasi genetik yang menyebabkan mereka terjangkit. Penyakit ini diwaris dengan cara dominan autosom, yang bermaksud anda hanya perlu mewarisi satu Salinan daripada gen termutasi itu, daripada mana-mana induk, untuk penyakit itu berkembang. Sekiranya anda memiliki mutasi itu, kadar anda menurunkan penyakit itu kepada anak-anak anda adalah 50%.

Pendedahan kepada tisu terjangkit

Mereka yang menerima hormon pembesaran manusia yang didapati daripada  glan kelenjar pituitari atau mereka yang mempunyai graf tisu yang melindungi otak mungkin mengalami risiko vCJD iatrogenic.

Risiko untuk menghidap vCJD daripada memakan daging terjangkit sukar ditentukan. Seumumnya, sekiranya negara cekap melaksanakan langkah-langkah kesihatan awam, risikonya hampir tidak wujud.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana
penyakit Lembu Gila
 didiagnosis?

Only a brain biopsy or an examination of brain tissue after death (autopsy) can confirm the presence of this disease. However doctors often can make an accurate diagnosis based on your medical and personal history, a neurological exam, and certain diagnostic tests.

In addition, doctors commonly use these tests to help detect vCJD:

Elektroensefalogram (EEG)

Dengan meletakkan elektrod di atas kulit kepala, ujian ini mengkaji aktiviti elektrik otak anda. Mereka yang mempunyai vCJD akan menunjukkan ciri-ciri bacaan abnormal.

MRI

Teknik gambaran ini menggunakan gelombang radio dan medan magnet untuk mencetak imej keratan lintang kepala dan badan anda. Ia terutamanya berguna untuk mendiagnosis kecelaruan otak kerana ia melibatkan imej resolusi tinggi jirim putih dan kelabu di dalam otak.

Ujian air tulang belakang

Serebrum air tulang belakang mengelilingi dan melindungi otak dan saraf spinal. Semasa ujian yang dikenali sebagai punktur lumbar – lebih dikenali sebagai pengambilan air tulang belakang – doktor akan menggunakan sebatang jarum untuk mengeluarkan sedikit cecair untuk dikaji. Kehadiran protein khusus di dalam cecair tulang belakang sering menandakan kehadiran vCJD.

Bagaimana
penyakit Lembu Gila
 dirawat?

Malangnya, rawatan yang dianggap berkesan untuk keadaan ini masih tidak wujud. Terdapat beberapa jenis ubat yang telah dikaji – termasuk steroid, antibiotic dan ejen antiviral – namun tiada yang memberi manfaat. Disebabkan itu, doktor menumpukan perhatian kepada mengurangkan sakit dan simptom-simptom lain serta memastikan keselesaan pesakit.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
penyakit Lembu Gila
?

Memelihara gaya hidup sihat sangat penting, terutamanya jika anda mempunyai risiko tinggi. Ianya terdiri daripada:

Menegaskan had pengimportan lembu dari negara-negara lain

Mengehadkan makanan haiwan

Menegaskan prosedur ketika merawat haiwan sakit

Mengawas dan menkaji kaedah-kaedah memantau kesihatan lembu

Menentukan sekatan untuk bahagian-bahagian badan yang boleh diproses untuk dijadikan makanan

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Ini Kesan Radiasi Yang Patut Diketahui, Anda Terdedah Secara Semula Jadi Padanya!

Tanpa kita sedari, boleh dikatakan tubuh akan terdedah dengan radiasi pengionan tapi apakah kesannya? Teruskan membaca artikel Hello Doktor bagi mengetahui kesan radiasi kepada tubuh.

Untuk mendapatkan lebih banyak info tentang Kesihatan, sila dapatkannya
di sini.

Kesan radiasi?

Orang ramai terdedah kepada sumber radiasi semula jadi serta sumber buatan manusia setiap hari.

Radiasi semulajadi berasal daripada pelbagai sumber termasuk lebih daripada 60 bahan radioaktif yang berlaku di tanah, air dan udara.

Radon, gas yang terjadi secara semula jadi, berasal dari batu dan tanah dan merupakan sumber radiasi semulajadi. Setiap hari, seseorang menyedut dan menelan radionuklida dari udara, makanan dan air.

Penggunaan radiasi dos yang tinggi masih merupakan
salah satu senjata yang paling berharga dalam memerangi kanser
 dan percaya bahawa mandi di spa radioaktif adalah bermanfaat.

Walau bagaimanapun, telah diketahui juga bahawa dos tinggi radiasi pengionan boleh menyebabkan kemudaratan, tetapi terdapat ketidakpastian saintifik yang berterusan mengenai kesan pada dos yang rendah.

Pada tahap dos yang biasa dihadapi oleh orang ramai dan kebanyakan pekerja radiasi masa kini, terdapat sedikit atau tiada bukti epidemiologi kesan kesihatan.

Pendedahan kepada radiasi pengionan

Orang ramai boleh terdedah kepada radiasi pengionan dalam keadaan berbeza sama ada di rumah atau tempat awam, tempat kerja atau dalam keadaan perubatan (sebagai pesakit, penjaga dan sukarelawan).

Pendedahan radiasi mungkin secara dalaman atau luaran, dan boleh diperoleh melalui pelbagai cara pendedahan.

Pendedahan dalam

Pendedahan dalaman kepada radiasi pengion berlaku apabila radionuklid terhirup, ditelan atau masuk ke dalam aliran darah (contohnya, melalui suntikan atau luka).

Pendedahan dalaman berhenti apabila radionuklida disingkirkan/dihilangkan daripada tubuh, sama ada secara spontan (seperti melalui perkumuhan) atau akibat rawatan.

Pendedahan luar

Ia boleh berlaku apabila bahan radioaktif udara seperti habuk, cecair atau aerosol didepositkan pada kulit atau pakaian. Jenis bahan radioaktif ini sering boleh dihilangkan daripada tubuh dengan hanya membasuh.

Kesan radiasi pengionan terhadap sel tubuh

Kerosakan radiasi terhadap tisu dan atau organ bergantung kepada dos radiasi yang diterima, atau diserap. Kerosakan berpotensi daripada dos yang diserap bergantung kepada jenis radiasi dan sensitiviti tisu dan organ yang berbeza.

Di luar ambang tertentu, sinaran dapat menjejaskan fungsi tisu dan organ, dan menghasilkan kesan akut seperti
kemerahan kulit
, keguguran rambut, terbakar radiasi, atau
sindrom radiasi akut
.

Baca juga:

Kesan ini lebih teruk pada dos yang lebih tinggi dan kadar dos yang lebih tinggi.

Sekiranya dos sinaran rendah atau disampaikan dalam tempoh yang panjang (kadar dos yang rendah), risiko itu adalah lebih rendah kerana terdapat kemungkinan untuk membaiki kerosakan tersebut.

Masih ada
risiko kesan jangka panjang
 seperti kanser, bagaimanapun, yang mungkin muncul bertahun-tahun atau bahkan beberapa dekad kemudian.

Kesan jenis ini tidak akan selalu berlaku, tetapi kemungkinannya adalah berkadar dengan dos radiasi. Risiko ini lebih tinggi untuk kanak-kanak dan remaja, kerana mereka lebih sensitif terhadap pendedahan radiasi berbanding orang dewasa.

Radiasi dan kanser

Generasi kanser adalah paling biasa terjejas dengan pendedahan radiasi terutamanya apabila jumlah radiasi yang tinggi atau sederhana terlibat (secara umum tanpa mengira tempoh pendedahan).

Kanser paru-paru
 adalah contoh biasa kesan pendedahan kepada radon, dan risiko ini meningkat jika seseorang merokok.

Tumor/kanser tiroid
 juga mungkin timbul akibat kesan iodin radioaktif yang terkumpul di dalam tiroid. Inilah sebabnya, apabila berlaku kemalangan radiasi, pengambilan dos iodin bukan radioaktif diambil sebagai langkah berjaga-jaga untuk tidak meninggalkan ruang bagi iodin radioaktif untuk mengikat dan mengumpul.

Kanser kulit
 boleh berkembang akibat
pendedahan UV yang berpanjangan
.

Selain itu, kesan kesihatan bagi pendedahan kepada jumlah radiasi yang rendah dalam masa yang lebih lama tidak diketahui, tetapi bahan genetik mungkin terancam melalui mutasi dengan kesan keseluruhan yang tidak menentu.

Oleh itu, kecacatan kelahiran genetik dan kerencatan mungkin disebabkan pendedahan ibu bapa.

Malah, ia juga membangunkan masalah kesihatan lain yang boleh menjejaskan sistem saraf, pembiakan atau jantung. Ini boleh atau tidak diikuti dengan kanser.


Apa Yang Sebenarnya Berlaku Dalam Perut Anda Ketika Gastrik Menyerang? Ini Jawapannya!

Gastrik adalah sejenis keadaan kesihatan di mana berlaku keradangan pada dinding perut. Istilah yang lebih tepat bagi keadaan ini adalah gastritis. Gastrik itu sendiri secara bahasanya membawa maksud perut. Namun, ia digunakan secara meluas dalam masyarakat Malaysia untuk merujuk kepada gastritis.

Apakah simptom penyakit ini?

Tanda dan simptom yang mungkin berlaku adalah:

Rasa panas atau sakit pada bahagian atas abdomen.

Mual.

Muntah.

Perut kembung selepas makan.

Simptom terkait dengan pengambilan makanan – sama ada bertambah teruk sebelum atau selepas makan.

Ia boleh berlaku secara mengejut (akut) atau secara beransur-ansur dalam tempoh yang lama (kronik). Meskipun terdapat simptom yang disenarikan di atas, tidak semua penghidap gastrik mengalami simptom tersebut.

Apakah yang menyebabkan keradangan pada perut?

Dinding perut dilindungi oleh lapisan mukosa. Lapisan ini membuatkan ia terlindung daripada hakisan asid di dalamnya yang berfungsi menghadam makanan. Apabila lapisan ini terganggu, perut boleh mengalami keradangan.

Beberapa keadaann yang boleh meningkatkan risiko gastrik adalah:

Jangkitan bakteria
. Sejenis bakteria bernama
Helicobacter pylori
adalah penyebab utama bagi keadaan kesihatan ini. Bakteria ini wujud di dalam perut ramai orang tapi hanya sesetengah orang sahaja yang mengalami keradangan.

Penggunaan ubat tahan sakit secara berkala
. Ubat-ubatan seperti aspirin, ibuprofen dan naproxen berpotensi menyebabkan gastrik akut atau kronik jika diambil secara berkala atau berlebihan. Ia menyebabkan gastrik dengan menjejaskan faktor utama yang melindungi lapisan dinding perut.

Umur

meningkat
. Semakin berumur, lapisan dinding perut menjadi semakin nipis. Ini meningkatkan risiko keradangan.

Alkohol
. Minuman ini merengsa dan mengikis lapisan perut menyebabkan ia lebih terdedah kepada asid.

Stres
. Stres disebabkan pembedahan major, kebakaran atau kecederaan yang teruk merangsang penghasilan asid yang tinggi di dalam perut.

Autoimun
.
 Gastik juga mungkin boleh disebabkan oleh sistem imun badan sendiri yang menyerang lapisan perut. Keadaan ini jarang tetapi antara punca yang boleh berlaku.

Bila harus berjumpa doktor?

Simptom bagi keadaan kesihatan ini agak kurang jelas. Perut kembung dan mual adalah perkara yang biasa dialami oleh ramai orang.

Dalam banyak keadaan, ia akan hilang sendiri. Namun, jika simptom yang dialami kekal selama seminggu atau lebih, sebaiknya dapatkan nasihat perubatan lebih-lebih lagi jika anda sedang mengambil ubat tahan sakit.


Ini Jumlah Tidur yang Diperlukan Mengikut Usia! Anda Kumpulan Yang Mana Satu?

T
idur yang mencukupi dianggap amat penting untuk semua orang. Tapi, persoalannya ialah berapa banyak waktu tidur mengikut umur yang sebenar? Artikel ini akan memberikan pembaca maklumat yang berguna berkenaan jam tidur yang diperlukan setiap golongan.

Untuk mendapatkan lebih banyak info berkenaan Tidur, anda boleh klik
di sini
.

Waktu tidur mengikut umur: Manfaat terhadap kesihatan

Tidur merupakan sebahagian misteri dalam kehidupan dan ramai saintis tidak mengetahui mengapa kita perlu tidur.

Walau bagaimanapun, mereka boleh memikirkan senarai panjang manfaat tidur yang mencukupi.

#1. Kekurangan tidur boleh membuat anda gemuk

Terdapat hubungan yang kuat antara kekurangan tidur dan
berat badan.
 Tambahan pula
kekurangan tidur
 adalah
faktor risiko yang paling tinggi untuk obesiti
.

Kajian mendapati bahawa kanak-kanak dan orang dewasa dengan masalah kekurangan tidur lebih
berisiko sebanyak 89% dan 55%  untuk menjadi gemuk
.

#2. Tidur yang mencukupi boleh meningkatkan tumpuan dan produktiviti

Tidur penting untuk pelbagai fungsi otak seperti kognitif, produktiviti, tumpuan dan prestasi.

Oleh itu, tidur yang baik boleh meningkatkan kemahiran menyelesaikan masalah dan prestasi memori untuk kanak-kanak dan orang dewasa.

#3. Tidur yang mencukupi boleh memaksimumkan prestasi olahraga

Dalam satu kajian dan analisis terhadap pemain bola keranjang, mereka yang tidur mencukupi mempunyai peningkatkan kelajuan, ketepatan, masa tindak balas dan kesejahteraan mental yang  ketara.

#4. Tidur yang mencukupi mengurangkan risiko penyakit jantung dan strok

Tidur kurang daripada 7-8 jam setiap malam meningkatkan risiko
penyakit kronik.

#5. Kekurangan tidur dikaitkan dengan kemurungan

Ia telah dianggarkan bahawa 90% pesakit dengan
kemurungan
yang berkaitan dengan kualiti tidur.

Selain itu, tidur yang tidak mencukupi boleh membawa kepada bunuh diri.

#6. Jam tidur mencukupi boleh memperbaiki sistem imun anda

Mendapatkan sekurang-kurangnya 8 jam tidur boleh meningkatkan fungsi imun dan
membantu melawan selesema
.

#7. Tidur menjejaskan emosi dan interaksi sosial

Kurang tidur akan mengurangkan keupayaan tindak balas sosial dan keupayaan untuk mengenal pasti ungkapan kemarahan dan kebahagiaan.

Ini senarai waktu tidur mengikut umur yang anda perlu tahu

Kajian daripada
Sleep Health Journal
 menetapkan waktu tidur mengikut umur seperti berikut:

Bayi baru lahir (0-3 bulan): 14-17 jam setiap hari

Bayi (4-11 bulan): 12-15 jam setiap hari

Kanak-kanak ( 1-2 tahun): 11-14 jam setiap hari

Kanak-kanak prasekolah (3-5 tahun): 10-13 jam setiap hari

Kanak-kanak sekolah (6-13 tahun): 9-11 jam setiap hari

Remaja (14-17 tahun) : 8-10 jam setiap hari

Para remaja (18-25 tahun): 7-9 jam setiap hari

Dewasa (25-64 tahun): 7-9 jam setiap hari

Warga tua (65 +): 7-8 jam setiap hari

Penyelesaian untuk mendapatkan tidur yang lebih baik

Kini anda telah tahu waktu tidur mengikut usia seperti yang telah diterangkan di atas. Jadi, bagaimana pula untuk mendapatkan waktu tidur yang berkualiti?

Cara paling mudah dan asas untuk menentukan jam tidur anda ialah dengan tidur dan bangun pada masa yang sama setiap hari.

Bagi kanak-kanak pula, ibu bapa perlu menetapkan rutin dan jam tidur mereka.

Jangan menggunakan bilik tidur kanak-kanak untuk masa mendenda.

Cuba untuk mengekalkan jam tidur yang sama pada malam hari minggu dan hujung minggu

Gunakan satu jam sebelum tidur untuk masa tenang. Elakkan senaman berat dan cahaya buatan yang terang

Elakkan makanan berat atau besar dalam masa beberapa jam sebelum tidur

Elakkan nikotin dan kafein (coklat, kopi dan teh)

Pastikan bilik tidur anda tenang, sejuk dan gelap


Akalasia

Definisi

Apa itu Akalasia?

Akalasia, juga dikenali sebagai kekejangan kardio, adalah gangguan yang jarang berlaku yang menyukarkan makanan dan cecair untuk masuk ke dalam perut anda. Akalasia berlaku apabila tiub makanan (esofagus) hilang keupayaan untuk menyalurkan makanan ke bawah, dan injap otot di antara esofagus dan perut tidak berehat sepenuhnya. Punca Akalasia tidak diketahui; walaubagaimanapun, terdapat kemerosotan otot esophageal dan yang lebih penting, saraf yang mengawal otot tersebut.

Komplikasi Akalasia termasuklah masalah paru-paru dan penurunan berat badan. Akalasia boleh meningkatkan risiko kanser esofagus, tetapi ini tidak mapan.

Apakah kebarangkalian Akalasia?

Akalasia adalah penyakit yang jarang berlaku yang boleh menjejaskan kedua-dua jantina iaitu lelaki dan juga perempuan. Ia boleh menjejaskan pesakit-pesakit pada sebarang usia, tetapi adalah lebih biasa di kalangan orang yang lebih tua. Ia boleh diuruskan dengan mengurangkan faktor-faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Akalasia?

Gejala utama Akalasia adalah kesukaran menelan atau sakit dada apabila menelan (disfagia). Anda juga boleh mengalami penurunan berat badan kerana kesukaran untuk makan akibat sakit. Gejala-gejala lain penyakit ini boleh termasuk sakit dada, batuk, berdehit, pedih hulu hati, sendawa dan muntah. Dalam sesetengah kes, anda juga mungkin memuntahkan keluar makanan anda.

Orang yang mempunyai Akalasia selalunya akan mempunyai masalah menelan atau merasa seperti makanan yang tersekat di kerongkong mereka. Ini juga dikenali sebagai disfagia. Gejala ini boleh menyebabkan batuk dan menimbulkan risiko aspirasi,  menyedut atau tercekik makanan. Gejala-gejala lain termasuk:

Sakit atau tidak selesa dalam dada atau

Berat badan

kesakitan sengit dan ketidakselesaan selepas makan

Kesukaran menelan kedua-dua makanan pepejal dan cecair

ketidakselesaan dada dari pengembangan esophageal dan / atau makanan dikekalkan

sakit dada yang biasanya tidak jelas

Heartburn; bagaimanapun, pedih hulu hati yang tiada ciri pedih ulu hati dan tidak dapat dibantu oleh rawatan untuk pedih ulu hati

Kehilangan berat badan kerana kurang pengambilan makanan

Anda juga mungkin mempunyai rasa ingin muntah. Walau bagaimanapun, ini boleh menjadi tanda-tanda keadaan gastrousus yang lain seperti refluks asid.

Bila saya harus berjumpa doktor?

Jika anda mempunyai sebarang tanda-tanda atau gejala-gejala yang disenaraikan di atas atau mempunyai sebarang pertanyaan, sila berunding dengan doktor anda. Keadaan fizikal badan seseorang bertindak secara berbeza. Ia sentiasa terbaik untuk berbincang dengan doktor anda mengenai apa yang terbaik untuk keadaan anda.

Punca

Apakah Punca Akalasia?

Walaupun punca sebenar tidak diketahui, Akalasia adalah hasil daripada kerosakan saraf esofagus. Ada cincin otot pada titik di mana esofagus dan perut bertemu, dipanggil otot sfinkter esophageal yang lebih rendah. Biasanya, otot ini berehat apabila anda menelan. Pada orang yang mempunyai Akalasia, ia tidak berehat. Di samping itu, aktiviti otot biasa esofagus (peristalsis) berkurangan.

Keadaan ini boleh terhasil daripada keturunan, atau ia mungkin berhasil daripada keadaan autoimun, yang berlaku apabila sistem imun badan anda tersilap menyerang sel-sel sihat dalam badan anda. Kemerosotan saraf dalam esofagus anda sering menyumbang kepada penyakit ini.

Syarat-syarat lain juga boleh menyebabkan gejala yang sama untuk Akalasia. Kanser esofagus adalah salah satu daripada syarat-syarat ini. Sebab yang lain adalah jangkitan parasit yang jarang berlaku dipanggil penyakit Chagas ‘. Penyakit ini biasanya berlaku di Amerika Selatan.

Faktor-faktor Risiko

Apakah yang meningkatkan risiko saya kepada Akalasia?

Kerana punca kerosakan saraf tidak diketahui, faktor-faktor risiko tidak dapat dikenal pasti dengan jelas. Beberapa faktor yang boleh menyumbang ialah:

Orang yang pertengahan umur dan lebih tua;

Orang dengan gangguan autoimun.

Jika anda mempunyai sebarang persoalan mengenai apa-apa faktor risiko, anda perlu berbincang dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Akalasia didiagnosis?

Doktor anda mungkin mengesyaki anda mempunyai Akalasia jika anda mempunyai masalah menelan kedua-dua pepejal dan cecair, terutamanya jika ia menjadi lebih teruk dari semasa ke semasa.

Doktor anda boleh menggunakan manometry esophageal untuk mendiagnosis Akalasia. Ini melibatkan meletakkan tiub dalam esofagus anda semasa anda menelan. Tiub merekodkan aktiviti otot dan memastikan esofagus anda berfungsi dengan baik.

Untuk diagnosis, doktor boleh menentukan dengan menggunakan X-ray barium swallow (sebelum X-ray, anda akan minum cecair yang dipanggil barium putih atau reflektif untuk menelan cecair dapat dilihat pada X optik). Barium x-ray akan menunjukkan bahagian esofagus dan esophageal yang lebih rendah di pihak anda. Prosedur ini, juga dikenali sebagai X-ray gastrousus.

Doktor juga menggunakan kaedah pengukuran untuk menentukan tekanan dalam esofagus atau jikalau tanpa aktiviti dan meningkatkan tekanan ke atas sfinkter esophageal yang lebih rendah kepada anda.

Kolonoskopi (menggunakan tiub kecil yang dipasang lampu, bersama-sama dengan kamera kecil di bahagian atas tiub) boleh memeriksa sfinkter samada boleh berfungsi ataupun tidak.

Juga, untuk memeriksa tanda-tanda tumor, doktor mungkin meminta biopsi, sampel tisu yang diambil dan diperiksa di bawah mikroskop.

Bagaimana pesakit Akalasia dirawat?

Akalasia tidak mempunyai penawar, tetapi terdapat rawatan yang boleh memperbaiki keadaan dan mencegah komplikasi.

Jika anda mengalami Akalasia, anda perlu mengurangkan tekanan pada sfinkter esophageal yang lebih rendah. Rawatan pertama yang sering diberi adalah ubat-ubatan oral. Nitrat atau saluran kalsium boleh membantu merehatkan sfinkter supaya makanan boleh melaluinya dengan lebih mudah. Doktor anda juga mungkin menggunakan Botox untuk merehatkan sfinkter.

Untuk merawat Akalasia secara kekal, doktor anda sama ada boleh menggembangkan sfinkter atau mengubahnya. Pengembangan biasanya melibatkan memasukkan belon ke dalam esofagus anda dan menaikkannya. Ini membentangkan sfinkter dan membantu fungsi esofagus anda lebih baik. Walau bagaimanapun,  pengembangan sfinkter membuatkan sfinkter koyak. Jika ini berlaku, anda mungkin memerlukan pembedahan tambahan untuk membaikinya.

Doktor mungkin mencadangkan suntikan Botox (Toksin botulinum) dalam sfinkter untuk memperluas esofagus.

Esophagomyotomy adalah sejenis pembedahan yang boleh membantu anda jika anda mempunyai Akalasia. Doktor anda akan menggunakan hirisan yang besar atau kecil untuk mengakses sfinkter dan berhati-hati mengubah ia untuk membolehkan aliran yang lebih baik ke dalam perut. Sebahagian besar prosedur esophagomyotomy selalunya berjaya. Walau bagaimanapun, sesetengah pesakit mempunyai masalah selepas itu dengan penyakit refluks gastroesophageal (GERD). Jika anda mempunyai GERD, asid perut naik ke dalam esofagus anda. Ini boleh menyebabkan pedih ulu hati.

Rawatan boleh menjadi sangat berjaya. Rawatan berkala kadang-kadang diperlukan. Pembedahan mungkin diperlukan jika prosedur pengembangan tidak berfungsi buat pertama kali. Biasanya, peluang untuk berjaya berkurangan dengan setiap pengembangan berturut-turut. Oleh itu, doktor anda mungkin akan mencari alternatif jika beberapa cubaan tidak berjaya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Akalasia?

Gaya hidup berikut dan rawatan rumah mungkin membantu anda menguruskan Akalasia anda:

Makan dan mengunyah perlahan-lahan

Minuman makanan cecair

Minum lebih banyak air dengan makanan

Minum minuman berkarbonat (pengkarbonan seolah-olah membantu “menolak’ makanan melalui sfinkter esophageal)

pemeriksaan bagi pemantauan kesihatan serta kesihatan anda

Dengar bimbingan seorang doktor, jika tidak cukup ubat yang telah ditetapkan untuk anda

Hubungi doktor anda jika anda mempunyai disfagia untuk tempoh yang panjang, sakit apabila menelan atau mempunyai gejala ini selepas rawatan

Hubungi doktor anda jika anda muntah darah atau mempunyai gejala baru

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kasihan Tengok Anak Batuk Tak Henti-Henti, Cuba 10 Ramuan Ubat Semulajadi Dari Rumah Ini, Berkesan!

Secara umumnya, batuk adalah sangat normal. Batuk dapat membantu mengekalkan kerongkong anda daripada kahak dan kerengsaan lain. Bagaimanapun, batuk yang berterusan juga boleh menjadi simptom daripada beberapa keadaan, seperti alergi, jangkitan virus, atau jangkitan bakteria. Jadi, apakah ubat batuk semula jadi yang boleh dicuba pada anak?

Kadang-kadang batuk tidak disebabkan oleh apa-apa yang berkaitan dengan paru-paru anda. Tetapi penyakit refluks gastroesophageal (GERD) juga boleh menyebabkan batuk.

Ramai kanak-kanak mendapat batuk apabila mereka mempunyai selesema dan akan batuk berterusan selama tiga minggu atau lebih, ini adalah keadaan yang tidak normal.

Terdapat tiga fasa untuk batuk:

Penyedutan (pernafasan).

Peningkatan tekanan di tekak dan paru-paru dengan kord vokal ditutup.

Pelepasan udara apabila kord vokal terbuka, memberikan batuk ciri-ciri bunyinya yang tersendiri.

Jika seseorang batuk dengan kerap dan berterusan, ia boleh menjadi sebagai satu tanda jangkitan. Ia merupakan satu bentuk amaran. Banyak batuk terjadi disebabkan oleh penyakit berjangkit, seperti selesema biasa, tetapi terdapat juga punca-punca yang tidak berjangkit.

Ubat Batuk: Ramuan Merawat Di Rumah

Umum mengetahui, pengambilan ubat batuk merupakan cara melegakan batuk yang paling mudah dan berkesan. Namun begitu, ia mungkin tidak sesuai buat kanak-kanak terutamanya yang berusia 4 tahun ke bawah. Jika anak anda mengalami batuk dan anda ingin cuba merawatnya sendiri di rumah, ikuti artikel ini.

Alternatif ubat batuk 1: Madu

Pertama sekali, anda perlu menyediakan madu lebah yang kaya nutrien dan antimikrobial. Madu ialah bahan ajaib yang digunakan untuk pelbagai tujuan perubatan.

Madu terutamanya amat baik dalam membantu merawat masalah yang berkaitan-demam selesema. Ia secara santifiknya terbukti berkesan merawat batuk.

 Menurut kajian yang dilakukan terhadap 270 kanak-kanak berusia 1 hingga 5 tahun, pengambilan salah satu daripada madu (eucalyptus, labiatae atau citrus) setengah jam sebelum tidur, akan meningkatkan tahap kesihatan mereka.

Untuk mendapatkan hasil yang lebih baik, campurkan madu dengan jus lemon atau air halia untuk menambahkan dos vitamin C, minyak pati dan antioksidan.

Namun begitu, ibu bapa diingatkan untuk tidak menggunakan ramuan ini buat bayi yang berusia 12 bulan ke bawah kerana madu mengandungi botulinum spores – sejenis bakteria yang bertanggungjawab terhadap kes keracunan makanan dalam kalangan kanak-kanak.

Alternatif ubat batuk 2: Ubat titis hidung

Ubat titis hidung
 diperlukan untuk memudahkan anak anda menghembus mukus atau hingus yang tersekat di dalam hidung mereka. Anda boleh membelinya di farmasi atau hanya membuatnya di rumah.

Caranya, campurkan air, garam yang tidak beriodin serta serbuk penaik. Namun begitu, dapatkan nasihat doktor terlebih dahulu sebelum menggunakan ubat titis hidung buatan sendiri ini untuk mengelakkan sebarang komplikasi yang lain.

Alternatif 3: Wap air

Rawatan wap air boleh dilakukan dengan menggunakan metode memanaskan air yang telah dicampur dengan balsem yang disarankan oleh doktor.

Caranya, hanya tempatkan muka anak anda dekat dengan wap air yang keluar daripada campuran balsem dan air tadi dan biarkan mereka menghidunya. Jika anda mahukan cara yang lebih mudah, hanya sapukan balsem pada dada dan leher mereka.

Alternatif 4: Galakkan pengambilan air

Paling penting, anak anda yang sedang batuk perlu mengambil air yang lebih banyak kerana mereka kehilangan air dalam badan yang sangat banyak akibat muntah atau peluh.

 Ia juga bertujuan mengelakkan anak anda daripada dehidrasi yang mampu mengeruhkan lagi keadaan kesihatan anak anda. Untuk hasil yang lebih baik, anda boleh cuba berikan mereka larutan
oral rehydration salt.

Pakar mempercayai bahawa pengambilan air yang lebih banyak akan merendahkan suhu badan kanak-kanak selain melembutkan mukus atau hingus yang tersekat di dalam tekak mereka yang sebenarnya merupakan punca utama batuk itu berlaku.

Alternatif 5: Pelembap udara

Batuk boleh terjadi disebabkan oleh cuaca dan juga udara yang tercemar. Pelembap udara boleh menyediakan udara panas dan beruap untuk membantu melegakan batuk anak anda.

 Jika anda tidak mempunyai pelembap kabut hangat, anda boleh curahkan air panas di dalam tab mandian dan duduk bersama anak anda di hadapan pancuran air panas selama 15 minit.

Selain itu, anda boleh gunakan pelembap kabut sejuk di dalam bilik bayi anda atau membawanya keluar rumah untuk mendapatkan udara segar sekitar 20 minit dengan memakaikan anak pakaian yang sesuai. Dengan menghirup udara segar boleh membantu melegakan batuk bayi.

Alternatif 6: Posisikan kepala di kedudukan yang tinggi

Sekiranya anak anda berusia lebih daripada 1 tahun, letakkan beberapa bantal di belakangnya, bahu dan kepala agar dia dapat tidur dalam kedudukan yang sedikit tegak, membolehkan
pernafasan lebih mudah
. Untuk bayi, letakkan bantal di bawah tilam katilnya untuk menaikkan kawasan di mana dia meletakkan kepalanya.

Alternatif ubat batuk 7: Stimkan ruang bilik

Jadikan bilik mandi anda sebagai bilik stim, seperti yang disyorkan oleh William Sears, M.D., pakar kanak-kanak dan pengarang The Baby Book dan berpuluh-puluh buku penjagaan kanak-kanak yang lain.

Pasangkan pancuran air panas, tutup pintu, dan duduk bersama dengan anak anda selama 15 minit sebelum tidur dan sekali lagi selama 15 minit pada waktu pagi. Wap membantu melegakan kesakitan dada dan hidung, menjadikannya lebih mudah untuk kanak-kanak untuk batuk atau meletupkannya.

Untuk memastikan anak anda tidak bosan, bawalah makanan ringan atau buku. Semasa anda berada di bilik stim – dan jika anak anda akan membiarkan anda – tepuk di belakang dan dada (di mana paru-parunya) untuk membantu memecahkan sekatan di bahagian paru paru.

Gunakan tapak tangan anda dan tepuk tangan di bahagian belakang dengan lebih keras tetapi tidak begitu keras kerana ia akan menyakitkan anak anda.

Alternatif ubat batuk 8: Minum susu

Dalam usaha anda untuk mendapatkan anak anda untuk
minum lebih banyak,
 anda mungkin berfikir anda harus berpegang kepada air dan jus. Tetapi susu, jika anak anda suka, boleh memberi kesan kepada tubuhnya dengan baik. Dan susu sebenarnya tidak meningkatan pengeluaran lendir.

Ini bermaksud bahawa dengan beberapa gelas susu tidak akan membuat batuk anak lebih parah, tetapi ia akan membuat dia terhidrasi. Dan vitamin D adalah rangsangan kepada sistem imunnya yang cedera.

Alternatif ubat batuk 9: Buatkan sup ayam

Walaupun tidak ada yang pasti mengapa, kajian telah membuktikan bahawa sup ayam benar-benar memudahkan batuk dan melegakan sakit tekak. Bahagian terbaik: Tidak kira sama ada dimasak sendiri atau berasal dari tin.

Alternatif ubat batuk 10: Berkumur

Air hangat, masin – adalah merupakan remedi batuk yang diuji sebelum ini dan diakui oleh pakar. Sekali lagi, tidak ada yang benar-benar yakin mengapa ini berfungsi, walaupun mungkin garam menyerap cecair yang berlebihan daripada tisu tenggorokan yang membengkak, selain mengurangkan saiznya dan menjadikannya kurang lembut.

Apa yang perlu dilakukan: Campurkan satu sudu teh garam dalam secawan air suam dan minta anak anda untuk berkumur dengan menggunakannya.

Jika anak anda batuk, anda boleh cuba gunakan ramuan merawat batuk ini untuk merawat anak anda sendiri di rumah. Namun begitu, anda disarankan untuk mendapatkan khidmat rawatan dan nasihat terlebih dahulu daripada doktor.


Kerap Ejakulasi Pun Bahaya Buat Lelaki, Lagi-lagi Jika Selalu Pancut Disebabkan Onani

Lelaki kerap melancap untuk melepaskan nafsu atau mencari kepuasan diri. Namun, adakah aktiviti melancap dengan kerap akan mempengaruhi risiko terhadap
keadaan kesihatan seperti kanser prostat?

Agak-agak anda, apakah kesan melancap pada tubuh jika ia dilakukan dengan kerap?

Topik ini mungkin agak sensitif bagi sesetengah pihak, namun tujuannya adalah untuk mendidik dan memberikan kefahaman yang lebih baik berkenaan
 isu melancap agar tiada salah faham lagi.

Untuk mendapatkan lebih banyak info tentang Kesihatan Lelaki, sila dapatkannya
di sini.

Kesan sampingan kerap melancap

Terdapat beberapa kesan sampingan atau kesan melancap yang boleh berlaku jika anda selalu melakukan onani.

Malah, melancap juga bukan hanya memberikan beberapa kesan sampingan, tetapi juga memberi beberapa manfaat yang patut anda tahu.

Antara kesan sampingan melancap dengan kerap adalah seperti berikut:

Kesan melancap
#1
: buatkan anda ketagih

Melancap ini adalah satu aktiviti yang juga disebut sebagai
self-pleasure
.

Di sebalik kenikmatan melancap yang dilakukan itu, ia sebenarnya boleh membuatkan seseorang menjadi ketagih untuk melakukannya lagi.

Apatah lagi jika dia sudah mengetahui kaedah dan cara yang paling memberi kesan ‘luar biasa’ terhadap teknik onani yang dilakukannya.

Malah ketagihan melancap oleh seseorang lelaki itu sehingga boleh menyebabkannya mengabaikan beberapa perkara penting dalam hidupnya.

Ada yang begitu ketagih melancap sehingga tidak melakukan kerja rumah, ponteng sekolah atau kerja, membatalkan sebarang perancangan atau aktiviti bersama rakan dan ahli keluarga serta tidak menghadiri acara yang sepatutnya.

#2. Jejaskan hubungan bersama pasangan antara salah satu kesan melancap

Percaya atau tidak, kesan melancap yang ke-2 adalah boleh menjejaskan hubungan antara anda dan pasangan. Tetapi bagaimana?

 Apabila seseorang lelaki itu kerap melancap, dia sebenarnya telah menghilangkan suasana romantik antara diri dan pasangannya.

Ini kerana, dia tidak lagi memberikan tumpuan yang penuh atau meluangkan lebih banyak masa bersama pasangan. Malah, melancap juga membuatkan anda tidak lagi fokus kepada hubungan bersama pasangan.

Jika anda rasa kehidupan mula menjadi tidak teratur disebabkan ketagihan melancap, berjumpalah dengan doktor atau kaunselor bagi membantu anda mengurangkannya.

Selain itu, anda juga boleh mengalihkan perhatian daripada melancap dengan menyibukkan diri melakukan sesuatu hobi atau aktiviti lain.

Antara aktiviti yang boleh dilakukan adalah seperti larian, melepak bersama rakan atau bersiar-siar.

#3. Kerap melancap boleh jejaskan sensitiviti zakar

Tahukah anda, kerap melancap juga sebenarnya boleh menjejaskan sensitiviti zakar ketika melakukan seks bersama pasangan?

Ini biasanya disebabkan oleh teknik yang dilakukan ketika melancap tersebut.

Kajian ada menyatakan bahawa, genggaman yang terlalu kuat atau ketat pada batang zakar sewaktu melancap boleh mengurangkan sensitiviti alat kemaluan lelaki.

Pakar kesihatan seksual menyarankan agar kaum lelaki untuk menukar teknik mereka ketika melancap untuk mengembalikan sensitiviti tersebut ketika melakukan hubungan seks.

Manfaat melancap yang mungkin anda tidak sedar

Sebenarnya, aktiviti melancap memberikan beberapa kebaikan kepada diri seorang lelaki sama ada daripada aspek fizikal mahupun mental.

Tidak terdapat banyak kajian yang meneroka mengenai manfaat aktiviti melancap secara langsung, namun terdapat beberapa kajian yang dilakukan berkenaan hubungan intim dan juga rangsangan.

Kajian mendedahkan, rangsangan seks yang dilakukan melalui aktiviti melancap boleh memberikan beberapa manfaat seperti berikut:

Melegakan stres yang sedang dialami

Membuatkan tidur menjadi lebih lena

Meningkatkan mood

Memberikan ketenangan atau relaksasi

Berasa puas

Melegakan kekejangan

Kesan ejakulasi kepada risiko kanser prostat

Ada beberapa kajian mendapati, jika seseorang lelaki itu kerap melakukan ejakulasi sama ada menerusi melancap atau hubungan seks, ia mungkin membantu
mengurangkan risiko untuk mendapat kanser prostat.

Kajian yang dilakukan pada tahun 2016 menunjukkan bahawa, bagi lelaki yang berejakulasi sekurang-kurangnya 21 kali dalam sebulan, mereka mempunyai risiko yang lebih sedikit untuk mendapat kanser prostat iaitu pengurangan sebanyak 20%.

Ada pendapat yang menyamakan air mani dengan najis, iaitu kedua-duanya merupakan bahan buangan yang tidak mempunyai sebarang peranan kepada tubuh badan manusia.

Dalam konteks najis, jika ia tidak dibuang secara kerap, bahan toksin di dalamnya boleh menyebabkan perubahan prakanser pada dinding usus besar dan rektum.

Bagi air mani pula, kekerapan ejakulasi boleh memastikan bahan toksin dan bakteria yang terdapat di dalam prostat dibuang secara berkala dan
menghindarkan proses keradangan daripada berlaku
.

Walau bagaimanapun, anda perlu ingat, ini hanyalah spekulasi yang masih lagi belum dibuktikan melalui kajian saintifik dan sebagainya.

Anda mungkin berminat:

Mengalami Masalah Kencing Yang Teruk? Hati-Hati Ia Mungkin Simptom Kanser Prostat

Ketahui cara merawat kanser prostat. Ambil tindakan cepat sebelum terlambat!

Jadi, adakah kerap onani boleh beri kesan buruk kepada kesihatan saya?

Jawapannya tidak. Anda mungkin akan mengalami beberapa kesan sampingan yang kecil seperti zakar yang kurang sensitif jika kerap melancap.

Namun, melancap dengan kerap tidak menyebabkan sebarang kesan serius atau penyakit yang berbahaya kepada kesihatan anda.

Anda dinasihatkan untuk berhati-hati dengan sebarang teknik melancap yang anda gunakan. Jika salah teknik, mungkin anda akan mengalami masalah lain di kemudian hari.


Ini Sebabnya Kenapa Bayi Bawah 6 Bulan Hanya Boleh Minum Susu Ibu @ Formula,

Makanan untuk bayi 6 bulan pertama kehidupan mereka adalah
susu ibu
 mahupun
susu formula
. Ayuh kita fahami lebih dalam mengenai kepentingan pemakanan bayi 6 bulan untuk tumbesaran mereka!

Untuk mendapatkan lebih banyak info tentang Keibubapaan, sila dapatkannya
di sini.

Makanan untuk bayi 6 bulan pertama

Si manja akan melalui fasa tumbesaran yang luar biasa. Untuk tahun pertama kehidupan, bayi akan melipatgandakan
berat kelahiran mereka.

Untuk membantu proses itu, mereka memerlukan nutrien – dalam jumlah yang lebih banyak berbanding tempoh lain dalam kehidupan.

Kebanyakan pakar bersetuju bahawa
susu ibu
 adalah sumber makanan untuk bayi 6 bulan pertama yang terbaik.

Pun begitu, pemberian
susu formula
 juga dianggap sebagai alternatif yang baik.

Ini kerana untuk tempoh 6 bulan pertama kehidupan, susu ibu atau formula menyediakan semua keperluan pemakanan si manja.

Setiap anak adalah berbeza. Namun secara puratanya jadual penyusuan untuk
bayi baru lahir
 hingga 6 bulan akan menjadi seperti ini:

Bayi baru lahir:

Kekerapan penyusuan setiap 2-3 jam sekali

Anggaran sekitar 90ml susu
setiap sesi penyusuan

Bayi 1 bulan:

Kekerapan penyusuan setiap 2-4 jam sekali

Anggaran sekitar 118ml susu
setiap sesi penyusuan

Bayi 2 bulan:

Kekerapan penyusuan setiap 3-4 jam sekali

Anggaran sekitar 148ml susu setiap sesi penyusuan

Bayi 3 bulan:

Kekerapan penyusuan setiap 3-4 jam sekali

Anggaran sekitar 148ml susu setiap sesi penyusuan

Bayi 4 bulan:

Kekerapan penyusuan setiap 4-5 jam sekali

Anggaran sekitar 178ml susu setiap sesi penyusuan

Bayi 5 bulan:

Kekerapan penyusuan setiap 4-5 jam sekali

Anggaran sekitar 207ml susu setiap sesi penyusuan

Pemakanan bayi 6 bulan:

Kekerapan penyusuan setiap 4-5 jam sekali

Anggaran sekitar 237ml susu setiap sesi penyusuan

1 hingga 9 sudu
makanan pejal
 seperti bijirin,
buah-buahan dan sayur-sayuran

Baca juga:

Makanan untuk bayi 6 bulan: Susu ibu

Dalam
susu ibu terdapat beberapa nutrien
 yang diperlukan untuk bayi membesar dan kekal sihat, termasuklah:

Kalsium

Membantu membina tulang dan gigi yang kuat.

Lemak

Menjana tenaga, membantu
perkembangan otak
,
menjaga kesihatan kulit
 dan rambut serta melindungi daripada jangkitan.

Folat

Membantu pembahagian sel

Zat besi

Membina sel darah, dan membantu otak berkembang.

Bayi yang diberi susu ibu harus mendapat makanan tambahan zat besi, dapatkan rundingan pakar pediatrik untuk lebih kepastian.

Makanan untuk bayi 6 bulan: Protein dan karbohidrat

Membekalkan tenaga dan asas untuk proses tumbesaran bayi.

Whey dan kasein adalah bentuk protein utama yang terdapat dalam susu ibu serta menjadi asas bagi
pertumbuhan dan perkembangan bayi.

Karbohidrat utama dalam susu adalah laktosa.

Zink

Membantu proses pemulihan dan tumbesaran sel

Vitamin

Bayi anda juga memerlukan vitamin seperti:

Vitamin A. Menjaga kulit, rambut, penglihatan dan
sistem imun yang sihat

Vitamin B1 (tiamin). Membantu badan mengubah makanan menjadi tenaga

Vitamin B2 (riboflavin). Membantu tubuh mengubah makanan menjadi tenaga dan melindungi sel dari kerosakan

Vitamin B3 (niacin). Membantu badan mengubah makanan menjadi tenaga dan menggunakan lemak dan protein

Vitamin B6. Menjaga kesihatan otak dan sistem imun

Vitamin B12. Menjaga sel saraf dan darah sihat serta menghasilkan DNA – bahan genetik di setiap sel

Vitamin C. Melindungi daripada jangkitan, membina tulang dan otot serta membantu penyembuhan luka

Vitamin D. Membantu tubuh menyerap kalsium dari makanan serta menjaga kesihatan tulang dan gigi.
Bayi yang menyusu badan
 mungkin memerlukan suplemen vitamin D

Vitamin E. Melindungi sel dari kerosakan dan menguatkan sistem imun

Vitamin K. Membantu proses pembekuan darah

Pemakanan bayi 6 bulan: Susu formula

Kebanyakan
susu formula bayi
 pada hari ini diperbuat daripada susu lembu.

Ia dicipta hampir sama dengan susu ibu daripada aspek nutrien yang diperlukan bayi untuk membesar.

Antara kandungan di dalam susu formula adalah:

Karbohidrat, dalam bentuk gula susu “laktosa”

Zat besi

Protein

Mineral seperti kalsium and zink

Vitamin A, C, D, E dan B

Terdapat juga sesetengah susu formula yang ditambah nutrien lain untuk menjadikannya sama seperti susu ibu, seperti:

#Asid lemak penting

ARA dan DHA adalah asid lemak yang penting untuk otak dan
penglihatan bayi.

Ia secara semula jadi terdapat dalam susu badan apabila
 ibu memasukkannya ke dalam diet pemakanan mereka sendiri
.

Makanan untuk bayi 6 bulan #Nukleotida

Bahan binaan RNA dan DNA ini juga terdapat dalam susu ibu.

Ia dianggap dapat meningkatkan sistem imun bayi dan membantu organ pencernaan berkembang.

#Prebiotik dan probiotik

Probiotik adalah bakteria baik yang membantu melindungi diri si manja daripada bakteria jahat.

Manakala prebiotik pula mendorong pertumbuhan bakteria baik pada bahagian usus.

Susu formula yang dilengkapi dengan probiotik dipercayai dapat mencegah bayi daripada mengalami
masalah kulit ekzema.

Harus dielakkan

Dalam usaha ibu bagi memenuhi keperluan makanan untuk bayi 6 bulan, terdapat perkara yang perlu dielakkan.

Ibu tidak boleh memberikan susu lembu kepada si manja di bawah usia 12 bulan. Ini kerana ia tidak mempunyai jumlah zat besi, vitamin E dan asid lemak penting untuk tumbesaran bayi.

Sebaiknya, tunggu sehingga bayi berusia setahun untuk memperkenalkan susu lembu sebagai satu pemakanan si manja.


Jangkitan Kelamin HPV Boleh Sebabkan Kanser Serviks, Ambil Tahu Simptom Bahayanya

Human papillomavirus atau HPV adalah biasa dalam kalangan lelaki dan wanita dewasa. Jangkitan kelamin HPV adalah satu jangkitan yang bahaya. Malah, jangkitan HPV juga boleh membawa kepada komplikasi teruk yang akhirnya menjurus kepada panyakit kanser.

Jadi apakah simptom jangkitan kelamin HPV? Artikel di bawah akan memberikan maklumat lanjut.

Apa yang anda tahu tentang jangkitan kelamin HPV?

HPV adalah jangkitan yang berlaku di bahagian berhampiran dan di dalam alat kelamin. Jangkitan ini biasa berlaku bagi individu dewasa sama ada lelaki mahupun wanita.

Malah, separuh daripada jumlah individu yang aktif dalam hubungan seks
telah dijangkiti dalam masa tertentu dalam kehidupan mereka.

Namun mengejutkan apabila ramai antara mereka tidak menyedari tentang jangkitan itu kerana jangkitan ini tidak mempunyai apa-apa simptom khusus yang boleh dilihat.

Simptom ini bergantung kepada jenis HPV yang pesakit alami.

Secara keseluruhannya, terdapat lebih 100 jenis jangkitan dan beberapanya dikenal pasti menyebabkan ketuat (kutil) pada alat kelamin walaupun ketuat itu tidak kelihatan dengan mata kasar.

Tetapi terdapat beberapa jenis HPV yang
boleh mengakibatkan kanser serviks
 dan beberapa kanser lain, tanpa adanya ketuat, kutil atau sebarang simptom lain.

Ada juga jenis jangkitan yang akan menyebabkan timbulnya ketuat pada bahagian badan lain seperti tangan atau kaki.

Bahaya jangkitan kelamin HPV

Ramai individu yang mendapat HPV
boleh sembuh tanpa sebarang rawatan.

Namun, anda perlu berhati-hati kerana jika anda membiarkannya tanpa rawatan yang betul, ia boleh merebak dan menyebabkan keberangkalian untuk mendapat penyakit yang lebih teruk seperti kanser serviks atau dubur.

Simptom HPV

Human papillomavirus muncul dalam membran mukus seperti di kawasan alat kelamin, atau pada kulit. Jika anda
mengenal pasti kemunculan ketuat di alat kelamin
, itu bermakna anda telah dijangkiti HPV.

Ketuat pada alat kelamin muncul dalam pelbagai bentuk dan warna.

 Ia boleh menjadi warna merah jambu, warna seakan daging, boleh timbul dalam keadaan rata atau berketul.

Ia juga boleh berbentuk seperti bunga kubis. Ketuat yang timbul mungkin satu atau mungkin beberapa ketul dan ia boleh merebak ke serviks, pangkal paha, zakar, skrotum, anus atau paha.

Kenapa boleh dijangkiti HPV?

Kewujudan ketuat pada alat kelamin adalah sukar untuk dijangka, ia boleh muncul seminggu atau mungkin sebulan selepas melakukan hubungan seks dengan pasangan yang dijangkiti HPV.

Pasangan anda mungkin tidak mengetahui bahawa mereka dijangkiti HPV atau menjadi punca penyebaran jangkitan ini.

Oleh kerana ini, adalah penting untuk anda membuat temu janji di hospital atau klinik dari semasa ke semasa untuk memastikan tubuh anda berfungsi seperti biasa tanpa sebarang komplikasi. G
unakan perlindungan semasa melakukan hubungan seks
 untuk mengelakkan penyebaran HPV kepada pasangan.


Bercinta Dengan Rakan Sekerja? Ini Pro & Kontra Yang Anda MESTI Tahu!

Cinta itu buta dan juga boleh membutakan. Ia boleh terjadi kepada sesiapa, pada bila-bila masa serta di mana-mana sahaja termasuklah dalam kalangan rakan sekerja!

Mungkin perkara sebegini tidak menjadi satu kehairanan kepada kita kerana sudah terbiasa melihatnya dalam drama televisyen.

Namun, bagaimana jika ia terjadi kepada anda?

Ketahuilah ia sebenarnya ada kebaikan dan keburukan. Dalam erti kata yang lebih mudah, bercinta dengan rakan sekerja boleh mendatangkan kesan yang positif serta negatif, bergantung kepada individu.

Jom sama-sama kita ikuti artikel ini untuk tahu dengan lebih lanjut.

Adakah bercinta dengan rakan sekerja itu salah?

Sebelum pergi dengan lebih mendalam lagi, sudah pasti kita semua mempunyai persoalan ini bukan? Jawapannya, sudah tentu tidak kerana ia adalah satu lumrah yang biasa terjadi dalam kehidupan kita!

Perkara ini juga telah dipersetujui oleh Art Markman, seorang Profesor Psikologi dari University of Texas, Amerika Syarikat. Menurutnya, masa yang diluangkan di tempat kerja akan jadi punca utamanya.

Manakan tidak, waktu anda berada di tempat kerja sebenarnya adalah jauh lebih banyak berbanding waktu anda berada di tempat yang lain.

Disebabkan itu, kecenderungan untuk anda jatuh hati kepada rakan sekerja juga akan menjadi lebih tinggi kerana selalu berjumpa.

Selain itu, komunikasi yang mesra ketika bertukar pendapat, berbincang strategi serta bekerjasama dalam sesuatu projek juga akan
membuat benih-benih cinta itu muncul
.

Kesannya, akan timbullah perasaan teringin untuk bercinta dengan rakan sekerja.

Tidak dinafikan, terdapat banyak kelebihan yang akan diterima oleh kalian jika bercinta di tempat kerja.

Namun, ketahuilah bahawa terdapat juga beberapa keburukan di sebaliknya. Sila teruskan pembacaan.

Kelebihan bercinta dengan rakan sekerja

#1. Motivasi untuk bekerja meningkat

Motivasi untuk ke pejabat setiap hari terutamanya hari Isnin
 adalah sangat diperlukan.

Cuba bayangkan jika anda mempunyai kekasih yang sedang menunggu di tempat kerja yang sama. Sudah pasti ia akan membuat kita semua lebih rajin ke pejabat bukan?

Selain itu, ia juga mungkin akan meningkatkan motivasi anda untuk bekerja dengan lebih baik.

Ini kerana kalian berdua sudah pasti akan memberi sokongan antara satu sama lain. Namun, harus diingatkan agar kalian berdua kekal profesional di tempat kerja okay!

#2. Mengurangkan rasa ‘insecure’ pasangan

Sudah menjadi lumrah dalam percintaan, pasti ada pasangan terutamanya wanita yang sering rasa diri tidak selamat.

Dalam fikiran mereka, pasangan mungkin akan berlaku curang tatkala sedang bekerja di pejabat.

Jika kalian berdua bekerja di tempat yang sama, maka rasa ‘insecure’ ini juga sudah pasti akan berkurangan.

Dengan ini, tiadalah lagi drama cemburu atau konflik di dalam kisah percintaan anda dan pasangan.

Keburukan bercinta dengan rakan sekerja

#1. Tidak semua pejabat membenarkan

Hakikatnya, tidak semua pejabat atau tempat kerja di dunia ini yang membenarkan perkara ini berlaku.

Ada syarikat di Malaysia yang memang terang-terangan melarang percintaan di tempat kerja kerana khuatir akan berlaku banyak skandal serta kemerosotan prestasi jika berlakunya konflik dalam hubungan.

Jadi, sila ketahui dan pelajari peraturan di tempat kerja kalian terlebih dahulu.

Tanyakan pada diri sama ada anda sendiri sanggup untuk berhenti kerja semata-mata untuk mempertahankan cinta kalian?

Jadi, sila pastikan perkara ini sebelum mula mengorak langkah.

#2. Mengganggu konsentrasi anda dan pasangan

Percintaan itu tidak selalunya indah. Pergaduhan kecil atau manja sesama pasangan sudah pasti akan berlaku.

Sekiranya ia berlaku di pejabat pula, adakah kalian akan bermasam muka dan tidak mahu bekerjasama lagi?

Sekiranya anda dan pasangan tidak tahu untuk mengawal perasaan ini, sudah pasti konsentrasi kalian di tempat kerja akan terganggu.

Kesannya, kerjaya anda berdua juga berisiko untuk musnah begitu sahaja!

#3. Cepat berasa bosan

Ya, mungkin benar sering berjumpa dengan si dia akan mendatangkan kesan yang positif.

Pun begitu, ketahuilah bahawa ia juga boleh membuat seseorang individu itu cepat berasa bosan.

Manakan tidak, pasangan yang bercinta di satu tempat kerja pasti akan berjumpa setiap hari bekerja.

Kemudian, pada hari minggu juga kalian akan meluangkan masa lagi untuk ‘dating’.

Kesannya, setiap waktu kalian hanya akan bersama dengan pasangan sekali gus menyebabkan perasaan bosan itu timbul.

Jadi, sila pertimbangkan pro dan kontra bercinta dengan rakan sekerja ini sebelum anda
mula mengorak langkah untuk mengurat insan yang anda anggap istimewa
 di tempat kerja anda okay!

Baca juga:

Rakan Sekerja Selalu Buat Hal? Jangan Tunggu Lagi, Ini 5 Cara Untuk Anda Berdepan Dengan Individu Toksik Seperti Mereka

Argh, Esok Kembali Bekerja Tapi Masih Dalam Mood Bercuti. Apa Perlu Dilakukan?

MENGEJUTKAN, Ini Punca Sebenar Golongan Pekerja Ambil Banyak Cuti Sakit!


Ini Langkah Mudah Dan Cepat Untuk Buang Kesan Lebam Pada Mata Lebam!

Kecederaan pada muka atau kepala
 boleh menyebabkan masalah ini lantas memerlukan kita untuk cari bagaimana cara menghilangkan mata lebam dengan cepat.

Walaupun masalah ini bukan isu yang serius, proses untuk ia sembuh memerlukan masa yang agak lama, apatah lagi ia menyakitkan dan memalukan kita semua.

Untuk mendapatkan lebih banyak informasi tentang Kesihatan Mata, anda boleh klik
 di sini.

Apakah punca mata lebam?

Kecederaan fizikal seperti pukulan ke hidung, mata atau muka membawa kepada mata lebam.

Selepas kecederaan itu, mata itu sendiri tidak cedera, tetapi saluran darah dan cecair lain di sekeliling mata berkumpul menyebabkannya
membengkak dan menjadi hitam
.

Bagaimana menghilangkan mata lebam?

Berikut adalah beberapa peringkat prosedur dalam usaha untuk menghilangkan mata lebam itu.

Peringkat 1: Rawatan awal

Langkah 1: Gunakan ais

Selepas cedera, letakkan pek ais di kawasan yang terjejas selama 10 minit.

Ingat untuk membungkus pek ais dalam tuala atau kain, meletakkannya terus ke kulit boleh menyebabkan luka beku (
frostbite
).

Teruskan dengan rawatan setiap jam selama beberapa hari pertama, 20 minit setiap kali.

Semasa melakukannya, tekankan pek ais pada kulit di sekeliling mata,
bukan mata itu sendiri
.

Langkah 2: Ambil ubat tahan sakit

Jika kesakitan tidak tertahan
, pesakit boleh mengambil beberapa
Acetaminophen
 atau
Ibuprofen
 dengan arahan doktor.

Aspirin harus dielakkan kerana ia boleh menyekat keupayaan pembekuan darah.

Langkah 3: Periksa kecederaan lain

Kecederaan boleh
menjadi ringan atau sangat parah
.

Langkah ini adalah mengenai mendapatkan pemeriksaan doktor dalam kes yang serius.

Sekiranya mata lebam muncul bersama-sama dengan simptom ini, segera berjumpa doktor.

Darah dalam bahagian putih dan iris mata

Kesukaran penglihatan: kabur, penglihatan berganda,
sensitif terhadap cahaya

Kesan tambahan lain daripada kecederaan utama: sakit kepala yang melampau, pening, soket mata

Peringkat 2: Rawatan lanjut

Langkah 1: Hadkan tekanan pada mata

 Mata lebam sering berlaku
dengan rasa sakit dan bengkak
.

Dalam kes ini, orang lebih suka membiarkan mata berehat seketika daripada memaksanya untuk terus terbuka dengan kesakitan.

Langkah 2: Gunakan haba lembap

Selepas 1 hingga 2 hari pertama rawatan ais, beralih menggunakan haba lembap.

Kehangatan boleh membuat saluran darah melebarkan, menggalakkan peredaran darah, dan
membolehkan darah terperangkap
 di bawah kawasan yang terjejas diserap semula.

Oleh itu, ia mempercepatkan proses penyembuhan.

Tuam panas (tidak terlalu panas), dan kain lembap
ke kawasan yang cedera
 selama setiap 10 minit, rehat 10 minit antara dua kali tuam.

Ingat untuk tidak meletakkan kain secara langsung di mata lebam tetapi kawasan sekitarnya.

Langkah 3: Jumpa doktor jika cara menghilangkan mata lebam ini tidak berkesan

Kcederaan itu sepatutnya akan pudar selepas 10 hari atau lebih.

Oleh itu, jika selepas tempoh itu, ia masih tidak sembuh,
 jumpa doktor untuk pemeriksaan
.

Nota:
 Mata lebam biasanya menjadi lebih teruk selepas beberapa hari pertama kemudian menjadi lebih baik. Jangan menjadi panik sekiranya
 kecederaan kelihatan lebih buruk
 pada peringkat awal.

Walau bagaimanapun, jika mengalami simptom seperti pendarahan, segera jumpa doktor.

Kaedah alternatif menghilangkan mata lebam

Kaedah 1: Guna alat kosmetik

Mata lebam sangat mempengaruhi penampilan seseorang.

Oleh itu, dalam beberapa keadaan yang perlu,
kosmetik boleh membantu
.

Walau bagaimanapun, terdapat perkara yang perlu diingatkan.

 Tunggu sehingga bengkak reda
. Apabila bengkak masih ada, kulit sangat sensitif. Oleh itu, penggunaan kosmetik boleh menyebabkan kerengsaan.

Pilih concealer yang betul. Concealer cair dalam warna kuning atau hijau berfungsi dengan baik. Krim yang memerlukan lebih banyak tekanan untuk disapu dan sekata. Pada peringkat awal, apabila lebam itu ungu, pilihlah yang berwarna kuning kerana membuatkan nada merah lebih ringan dan jika coklat, pilih warna hijau.

Gunakan jari bukannya span atau berus. Tutup kawasan yang rosak dengan penjagaan yang lembut.

Kaedah 2: Guna bahan di rumah

Seseorang juga boleh menggunakan beberapa bahan di rumah sebagai cara menghilangkan mata lebam seperti kentang mentah,
beg teh sejuk atau timun
.

Kesemua itu
boleh berfungsi dengan baik sebagai alternatif tambahan pada kecederaan.

Masalah mata lebam atau gelap
   kebanyakannya bukan cedera parah.

Walau bagaimanapun, dalam beberapa kes tertentu, ia boleh menjadi sangat serius dan memerlukan rawatan yang sewajarnya.


7 Punca Pendarahan Selepas Seks, Paling BAHAYA No. 5!

Alamak, kenapa ada pendarahan selepas bersama? Rasanya baru lepas period. Habis tu, mengapa faraj keluar darah? Takutnya!

Apakah yang menyebabkan faraj keluar darah? Adakah ia bahaya?
Tentu banyak persoalan di minda jika keadaan itu berlaku. Teruskan membaca bagi mengetahui sebabnya.

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa berlaku pendarahan selepas seks?

Pendarahan yang berlaku selepas hubungan seks dikenali sebagai pendarahan postcoital dalam istilah perubatan. Ia boleh terjadi kepada wanita dalam semua peringkat usia.

Bagi wanita yang belum menopaus, pendarahan yang berlaku biasanya melibatkan serviks.

Manakala
wanita yang sudah menopaus
, puncanya boleh disebabkan pelbagai faktor, seperti:

Serviks

Rahim

Labia

Uretra

Umumnya, faraj keluar darah disebabkan oleh keadaan yang biasa berlaku dan tidak mendatangkan kebimbangan serius.

7 punca pendarahan selepas seks

Berikut adalah 7 punca kenapa pendarahan selepas bersama suami, antaranya:

1. Jangkitan

Sesetengah jangkitan boleh menyebabkan keradangan tisu pada faraj dan mengakibatkan pendarahan.

Antara jangkitan biasa adalah
 vaginosis bakteria
atau
jangkitan yis
.
 Dianggarkan 3 daripada 4 wanita akan mengalami salah 1 jangkitan ini.

Ada yang mengatakan pendarahan bukanlah 1 simptom biasa berkaitan jangkitan
 vaginosis bakteria
atau yis.

Ini kerana kedua-dua jangkitan ini biasanya melibatkan perubahan warna atau bau keputihan serta ketidakselesaan faraj seperti rasa gatal yang berpanjangan.

Namun menurut pakar, sebarang jangkitan yang mengakibatkan kerengsaan dan keradangan kepada faraj, boleh menyebabkan pendarahan selepas bersama suami.

2. Sindrom menopaus genitouriner (GSM)

Dahulu dikenali sebagai atrofi faraj.
Ia kerap terjadi kepada wanita perimenopaus
 dan menopaus serta mereka yang telah membuang ovari.

Apabila semakin meningkat usia dan haid telah berhenti, badan akan menghasilkan kurang estrogen –
hormon wanita
 yang bertanggungjawab mengawal sistem pembiakan.

Apabila keadaan ini berlaku, ia akan menjejaskan faraj.

Badan akan
kurang menghasilkan pelincir faraj mengakibatkan faraj menjadi kering
 dan meradang.

Tahap estrogen yang rendah juga akan menurunkan keanjalan faraj. Tisu faraj akan menjadi nipis dan mengecut.

Keadaan ini boleh mengakibatkan rasa tidak selesa, sakit serta berisiko menyebabkan pendarahan selepas seks bersama suami.

3. Kekeringan faraj

Pendarahan selepas bersama seperti faraj keluar darah boleh berlaku disebabkan masalah kekeringan vagina. Banyak faktor mempengaruhi keadaan ini selain GSM, iaitu:

Ibu yang menyusu badan

Bersalin

Prosedur membuang ovari

Pengambilan ubatan tertentu termasuk ubat demam, asma, antidepresan

Melakukan hubungan seksual sebelum terangsang sepenuhnya

Meruang

Bahan kimia dalam produk pembersihan wanita, sabun pencuci pakaian atau air kolam

Sindrom Sjögren – penyakit keradangan sistem imun yang mengurangkan kelembapan dihasilkan kelenjar badan

4. Polip

Ia adalah 1 pertumbuhan abnormal tisu sel bukan kanser dan terdapat dalam sistem serviks atau lapisan rahim endometrium.

Keadaannya seperti lapisan tisu yang terbentuk pada saluran pembiakan pada serviks atau di dalam rahim.

Kedudukan polip juga boleh berada dalam posisi tergantung pada pangkal rahim dan mungkin tersentuh atau terkena semasa aktiviti seksual.

Pergerakan tersebut boleh merengsakan tisu di sekitarnya dan menyebabkan pendarahan selepas bersama dari saluran darah kecil.

Saiznya pula antara beberapa milimeter (mm) hingga ke beberapa sentimeter (cm).

5. Kanser

Ini adalah punca pendarahan selepas isteri bersama suami melakukan hubungan seks yang agak membimbangkan.

Ia dikatakan sebagai 1 simptom biasa bagi kanser serviks atau faraj, selain daripada pendarahan faraj yang tidak teratur.

Faraj keluar darah selepas aktiviti seksual adalah simptom bagi hampir 11% wanita yang didiagnosis dengan kanser serviks pada rawatan kali pertama.

Umumnya, kanser serviks jarang berlaku kepada
 wanita yang kerap melakukan ujian Pap Smear
 secara berkala.

Darah yang keluar semasa bersetubuh akibat kanser ini adalah sedikit dan tidak menyakitkan.

Ia berlaku disebabkan sifat vaskular kanser serviks
 dan geseran seks yang merengsakan tisu.

Masalah pendarahan selepas bersama ini kerap berlaku kepada wanita berusia lebih 50 tahun atau mereka yang sudah mengalami menopaus.

Selain faktor usia, beberapa faktor berikut juga cenderung meningkatkan risiko kanser pangkal rahim seperti:

Sejarah keluarga

Berat badan berlebihan, khususnya kanser endometrium

Pengambilan pil kawalan pencegahan kehamilan lebih daripada 5 tahun

Jangkitan HPV (human papilloma virus)

Sekiranya anda mengalami pendarahan postcoital dan menopaus, disarankan untuk anda melakukan pemeriksaan dengan doktor.

Pengesanan awal akan memberikan peluang dan pilihan rawatan yang lebih baik.

6. Pendarahan disebabkan Fibroid

Rahim terdiri daripada tisu kelenjar dan otot, manakala fibroid adalah tisu otot yang tumbuh dan tidak berbahaya.

Saiz fibroid boleh bermula sekecil kacang pea atau lebih besar daripada limau gedang.

Dikatakan lebih daripada 75% wanita akan mengalami fibroid pada sistem pembiakan dalam 1 peringkat kehidupan mereka.

Namun tidak banyak wanita menyedari tentang kewujudan fibroid dalam badan mereka.

Biasanya masalah fibroid yang berlaku tidak memerlukan sebarang rawatan khusus, melainkan saiznya menjadi terlalu besar.

Jika keadaan ini berlaku, antara pilihan rawatan yang ada adalah pembedahan membuang fibroid.

Kedudukan dan tempat fibroid tumbuh juga memainkan peranan dalam menyebabkan pendarahan selepas seks.

Ini terutamanya jika sebahagian atau seluruh fibroid berada di dalam rongga rahim.

7. Jangkitan kelamin

Mempunyai jangkitan kelamin (STD)
 boleh menyebabkan banyak simptom yang tidak menyenangkan, antaranya darah keluar selepas berjimak.

Ini terutamanya jika
jangkitan STD
 menyebabkan keradangan pada serviks.

Jangkitan STD seperti klamidia
,
 gonorrhea
 dan
trichomoniasis
 boleh mengakitkan masalah pada sistem serviks, jadi sebarang tompokan darah boleh berpunca daripada jangkitan kelamin ini.

Kenal pasti punca pendarahan selepas bersama

Pendarahan selepas bersama biasanya disebabkan oleh kekeringan pada faraj. Namun ia juga boleh didasari oleh masalah kesihatan yang serius.

Pendarahan postcoital ini boleh menjadi simptom bagi pelbagai jenis keadaan kesihatan, jadi adalah penting untuk mendapatkan pemeriksaan doktor bagi menentukan situasi sebenar anda.


Hanya 20-Minit untuk Membersihkan Rumah. Ini Caranya!

Kesibukan gaya hidup moden sekarang menyebabkan kita kurang masa untuk berehat-rehat di rumah selepas penat di tempat kerja. Akibatnya, kita sering mengabaikan kerja-kerja mengemas di rumah, walaupun sedar ia boleh menjejaskan kesihatan kita. Apatah lagi jika anda mempunyai bayi dan anak kecil atau membela haiwan peliharaan, jadi adalah amat penting untuk anda memastikan rumah bersih dan bebas kuman. Artikel ini membantu anda tentang cara-cara untuk anda membersihkan rumah dalam masa kurang daripada 20 minit.

Zon 1: Bilik air

Bersihkan ruangan mandi, sinki, lubang jamban, dan tab mandi dengan menggunakan penyembur serbaguna dan biarkannya.

Sukar sebenarnya untuk menggosok tandas sebersih-bersihnya. Namun, letakkan sedikit serbuk soda ke dalam mangkuk tandas, gosok menggunakan berus tandas, kemudian pam tandas. Dah siap! Anda akan lihat mangkuk tandas anda benar-benar bersih. Kemudian, lap bahagian luar tandas dan tangki dengan menggunakan kain mikrofiber yang disembur dengan penyembur serbaguna.

Sembur pada cermin yang ada dalam bilik air anda, kemudian lap pada gerakan membulat bermula daripada bahagian atas.

Mop lantai menggunakan mop mikrofiber yang telah direndam dengan air (campurkan sedikit haruman). Kemudian, mop segera lantai dari sudut sehingga penghujung pintu.

Zon 2: Dapur

Pertama, mulakan dengan membersihkan pinggan yang kotor. Jangan biarkan pinggan kotor di dalam sinki lebih daripada sehari. Jika tidak, ia akan mula berbau busuk dan menyebabkan lalat, pepijat dan juga lipas datang.

Kemaskan ruang atas kaunter dan susun barang dalam laci kabinet serta almari dapur. Semakin kurang barang atas kaunter anda, semakin bersih dapur anda.

Bersihkan kaunter dengan menggunakan kain mikrofiber yang telah dibasahkan dengan penyembur serbaguna.

Lap alatan dapur anda seperti pencuci pinggan mangkuk, dapur gas, ketuhar gelombang mikro dan peti sejuk, dengan menggunakan kain lembap.

Sapu lantai, bermula daripada sudut sehingga ke penghujung, kemudian mop lantai. Gunakan cecair penyahbau supaya lantai anda bersih dan berbau segar.

Zon 3: Ruang tamu

Lihat barang-barang yang mungkin anda tersalah letak. Letakkannya pada tempat yang betul supaya ruang tamu anda kelihatan tersusun dan bersih. Cara ini juga memudahkan anda untuk melakukan langkah lain selepas ini jika barang sudah dikemas.

Bersihkan habuk dalam bilik atau pada perabot anda dari atas ke bawah, dan belakang serta seterusnya supaya debu dan habuk tidak terjatuh ke bahagian yang sudah anda bersihkan.

Gunakan semburan serbaguna pada permukaan bercermin kemudian lap cermin tersebut pada gerakan membulat.

Akhir sekali, vakum perabot dan lantai ruang tamu anda supaya tiada debu atau habuk yang tertinggal.


Kesan Pencemaran Udara Terhadap Sistem Pernafasan Dan Kardiovaskular!

Kesan pencemaran udara boleh
 menjejaskan kesihatan kita dengan cara yang berbeza
 dari mudah kepada masalah yang serius.

 Sebagai contoh, menurut kebanyakan penyelidik, bahan partikel di udara itu mungkin mampu menurunkan jangka hayat manusia.

Pencemar seperti ozon menjejaskan pernafasan seseorang, mencetuskan simptom asma dan menyebabkan penyakit paru-paru dan jantung.

Menurut penyelidik perubatan, pendedahan yang berpanjangan kepada pencemaran udara tertentu juga boleh menyebabkan ketidaksuburan.

Pencemaran boleh berpunca daripada trafik, kilang, penjanaan kuasa, kebakaran hutan atau memasak menggunakan dapur kayu.

Salah
 satu sumber dalaman yang paling biasa adalah merokok
 yang mana bahaya kepada perokok itu sendiri dan orang sekelilingnya.

Untuk mendapatkan lebih banyak info berkenaan Kesihatan Pernafasan, anda boleh klik
di sini
.

Kesan pencemaran udara terhadap kesihatan

Tindak balas individu terhadap kesan pencemaran udara berbeza-beza bergantung kepada jenis agen yang didedahkan, tahap pendedahan dan keadaan kesihatan, dan faktor genetik seseorang.

Kesan p
encemaran udara
 juga boleh menyebabkan pelbagai kesan pada kesihatan
, dari perubahan biokimia dan fisiologi ke kesukaran bernafas, batuk, dan gangguan pernafasan dan jantung.

Jika tidak dirawat, keadaan tersebut boleh menyebabkan seseorang ditahan di hospital atau mungkin menyebabkan kematian awal.

Kesannya terhadap sistem pernafasan

Kualiti udara boleh menjejaskan kualiti kesihatan kerana ia mempunyai kesan ke atas kesihatan paru-paru dan
keseluruhan sistem pernafasan
.

Selain oksigen, udara mengandungi bahan-bahan lain seperti bahan pencemar, yang boleh memudaratkan kesihatan.

Penyedutan bahan pencemar ini mungkin memberi kesan buruk ke atas paru-paru dan organ-organ lain badan.

Sistem pernafasan amat sensitif terhadap kesan pencemaran udara kerana ia terdiri daripada membran mukus yang meliputi permukaan dalamannya.

Paru-paru direka untuk menyerap sejumlah besar udara (400 juta liter secara purata sepanjang hayat) dengan hubungan rapat dengan aliran darah dan memudahkan pengangkutan oksigen.

Sel tisu pada paru-paru boleh rosak
 disebabkan oleh bahan pencemar udara seperti ozon, logam dan radikal bebas.

Ozon boleh menyebabkan kerosakan pada alveoli, air sac di paru-paru yang mana pertukaran oksigen dan karbon dioksida dihasilkan.

Lebih khusus lagi, tisu-tisu saluran udara yang mengandungi sejumlah besar enzim bio-pengaktifan, boleh mengubah bahan pencemar organik ke dalam metabolit reaktif, yang boleh menyebabkan kecederaan paru-paru, gangguan perilaku neuro dan kanser,
 mungkin termasuk kanser payudara
.

Kesannya terhadap kardiovaskular

Apabila udara yang tercemar dihirup
, ia diserap oleh darah dan diangkut ke jantung.

Pelbagai bahan kimia dan biologi boleh memberi kesan langsung kepada sistem kardiovaskular dan mengakibatkan kerosakan struktur, seperti tindak balas degeneratif dan radang nekrosis.

Sesetengah bahan pencemar juga boleh menjejaskan kekecutan (contractility) jantung.

Sekiranya perubahan fungsi ini cukup serius, ia boleh menyebabkan aritmia yang membawa maut.

Perubahan dalam sistem organik juga boleh memberi kesan pada sistem endokrin.

Sesetengah
cytokines
 yang dilepaskan oleh organ-organ lain yang meradang (disebabkan oleh kesan pencemaran udara) juga boleh
menghasilkan kesan negatif pada kardiovaskular
, termasuk pengurangan prestasi mekanikal dan kecekapan metabolik jantung dan saluran darah.

Kesan pencemaran udara lain: jejas tahap kolesterol

Dalam satu kajian, yang diterbitkan dalam jurnal Persatuan Jantung Amerika, Arteriosclerosis, Thrombosis, and Vascular Biology, para penyelidik mendapati bahawa pencemaran udara dapat menurunkan tahap lipoprotein berkepekatan tinggi (HDL),
 atau kolesterol baik di dalam badan
, yang menyebabkan peningkatan risiko penyakit kardiovaskular.


Ini 3 Cara Terbaik Halau Lipas Dalam Kereta, Mesti Lepas Ini Kereta Bersih & Wangi!

Lipas yang bersarang dalam kereta bukan sahaja menggelikan, malah boleh meninggalkan bau yang sangat tidak menyenangkan. Kenderaan anda juga dipenuhi lipas dan masih mencari cara halau lipas dalam kereta yang berkesan? Kami kongsikan beberapa petua dan cara nak halau lipas yang sangat berkesan untuk anda.

Untuk mendapatkan lebih banyak info berkenaan Habit Sihat, anda boleh klik
di sini
.

Tempat biasa lipas membiak dalam kereta

Ada beberapa lokasi dalam kereta anda di mana lipas suka menyorok dan membiak.

Antaranya ialah seperti di dalam laluan
pendingin hawa
, di bawah karpet kaki, dalam bonet kereta dan juga di celah kusyen.

Antara sebab mengapa lipas suka berada di dalam kereta adalah kerana ia merupakan antara tempat yang ideal untuk menyorok dan bertelur.

Selain itu, jika anda kerap makan dan minum dalam kereta, cebisan makanan yang jatuh akan menarik perhatian
serangga
 ini dan membuatkan mereka datang dan membiak dalam masa yang singkat.

Mengapa lipas perlu dihalau?

Walaupun lipas hanyalah serangga seperti semut dan juga labah-labah, namun ia boleh memberikan kesan negatif kepada diri anda.

Untuk pengetahuan pembaca, lipas boleh menyebarkan sehingga lebih 30 jenis bakteria yang pastinya akan mendedahkan diri anda kepada risiko penyakit.

Selain itu, jika lipas muncul secara tiba-tiba ketika anda memandu, ia boleh menyebabkan anda terkejut dan membuatkan anda hilang kawalan
ketika memandu
.

Ini boleh menimbulkan risiko untuk berlakunya kemalangan di jalan raya.

Cara halau lipas dalam kereta

Terdapat pelbagai kaedah yang sering dikongsikan sama ada di internet mahupun di media-media sosial mengenai cara halau lipas dalam kereta.

Kami kongsikan di sini beberapa cara nak halau lipas yang boleh anda praktikkan dalam kereta anda.

Cara halau lipas 1: Guna minyak dan marjerin

Mungkin anda pernah melihat individu lain berkongsi kaedah ini di
media sosial
.

 Ia seolah-olah satu kaedah untuk memerangkap lipas yang bersarang dalam kenderaan.

Bahan-bahannya adalah:

Bekas kosong

Minyak masak
 terpakai

Sedikit
marjerin

Sedikit susu pekat manis

Cara-caranya:

Masukkan kesemua bahan di atas ke dalam bekas.

Letakkan di dalam kereta anda. Sebaiknya, letakkan berdekatan lokasi yang sering menjadi tempat persembunyian lipas seperti di karpet kaki atau di celah kusyen.

Biarkan semalaman dalam kereta. Lihat hasilnya pada keesokan hari.

Anda akan mendapati banyak anak-anak lipas yang berada dalam bekas tersebut.

Cara halau lipas dalam kereta 2: Letak daun pandan

Daun pandan
 mempunyai bau wangi yang dibenci oleh lipas.

Oleh sebab itu, kita tidak menjumpai lipas bersarang berdekatan dengan rimbunan
pokok pandan
.

 Bagi menghalau lipas dalam kereta, ambil beberapa helai daun pandan dan buat simpulan sebelum diletakkan dalam kereta.

Untuk hasil yang lebih baik, hiris halus daun pandan dan masukkan ke dalam beg jaring halus sebelum diletakkan
dalam kereta
.

Cara halau lipas 3: Semburan serai wangi

Kini terdapat pelbagai produk semburan yang berasaskan
serai wangi
 di pasaran.

Anda boleh menggunakan semburan serai wangi ini sebagai salah satu cara halau lipas dalam kereta.

Malah ia merupakan alternatif yang lebih baik berbanding racun serangga yang berasaskan bahan kimia atau racun lain.

 Jika anda mempunyai pokok
serai wangi
 di rumah, anda boleh membuat semburan anda sendiri.

Caranya ialah, kisar kering beberapa batang
serai wangi
 (tanpa air).

Setelah itu, masukkan ke dalam bekas berisi air dan perapkannya semalaman.

Pada keesokan harinya, anda boleh menapis air tersebut daripada hampas serai dan masukkan ke dalam botol penyembur sebelum digunakan.

Mudah kan?

Tip cegah lipas membiak dalam kereta

Jangan makan atau minum dalam kereta

Bersihkan sisa makanan dengan segera jika makan dalam kereta

Elak meletakkan kereta berdekatan tong sampah atau longkang

Bersihkan dan vakum kereta anda secara berkala

Jangan tinggalkan makanan dalam kenderaan

Kesimpulan

Sekarang anda telah tahu 3 cara halau lipas dalam kereta.

 Selain daripada tiga kaedah ini, anda juga boleh meletakkan perangkap gam untuk lipas yang banyak dijual di pasaran.

Perangkap lipas dalam kereta
 ini sedikit sebanyak boleh membantu menyingkirkan populasi lipas yang berada dalam kenderaan anda.

Selamat mencuba!


Terlebih Minum Kopi Bahaya, Tapi Berapa Cawan Yang Boleh Diambil Sehari?

Walaupun
kebaikan dan keburukan cara minum kopi yang betul telah dibahaskan selama beberapa dekad
, namun penyelidikan baharu dari
University of South Australia
 menunjukkan yang sebaliknya.

Dalam kajian tersebut, pengambilan enam atau lebih kopi setiap hari boleh merugikan kesihatan anda dengan meningkatkan risiko penyakit jantung sehingga 22 peratus.

Minum kopi boleh jadi punca kematian?

Di Australia, 1 daripada 6 orang terjejas oleh penyakit kardiovaskular. Ia adalah punca utama kematian dengan satu kematian disebabkan oleh penyakit tersebut dalam setiap 12 minit.

Menurut Pertubuhan Kesihatan Sedunia (WHO), penyakit kardiovaskular merupakan penyebab utama kematian, namun ia juga adalah salah satu penyakit yang paling mudah dicegah.

Para penyelidik dari
University of South Australia
, Dr Ang Zhou dan Profesor Elina Hyppönen dari
Australian Centre for Precision Health
 menyatakan bahawa penyelidikan mereka mengesahkan bahawa kafein yang berlebihan boleh menyebabkan tekanan darah tinggi, pendahulu bagi penyakit jantung ketika mereka menyiasat hubungan antara
pengambilan kopi
 dalam jangka masa panjang dan penyakit kardiovaskular.

Cara minum kopi yang betul: berapa cawan boleh minum sehari?

Menurut Prof Hyppönen,
kopi adalah perangsang yang paling banyak digunakan
di dunia, ia membuatkan kita terjaga, meningkatkan tenaga kita dan membantu kita untuk fokus – tetapi orang selalu bertanya, sebanyak manakah kafein yang dianggap sebagai terlalu banyak?

Menurut beliau lagi, kebanyakan individu akan bersetuju bahawa jika anda
minum terlalu banyak kopi
, anda mungkin berasa gelisah, mudah marah atau mungkin juga mual.

Ini kerana kafein membantu badan anda untuk bekerja dengan lebih cepat dan lebih kuat, tetapi ia juga mungkin mencadangkan bahawa anda mungkin telah mencapai had anda pada masa ini.

Pasukan penyelidikannya juga mengetahui bahawa risiko penyakit kardiovaskular meningkat seiring dengan tekanan darah tinggi, yang merupakan satu
kesan yang diketahui akibat pengambilan kafein yang berlebihan.

Cara minum kopi yang betul: 6 cawan kopi sehari- normal atau terlebih?

Anda tahu cara minum kopi yang betul? Menurut para penyelidik, enam cawan kopi adalah titik kritikal di mana
kafein mula memberi kesan buruk kepada risiko kardiovaskular. U
ntuk mengekalkan jantung yang sihat dan tekanan darah yang sihat, setiap individu mestilah membataskan pengambilan kopi mereka kepada kurang daripada enam cawan sehari.

Prof Hyppönen mengatakan bahawa, walaupun pembawa variasi gen pemprosesan cepat menjadi empat kali lebih cepat dalam
memetabolisme kafein
, penyelidikan tidak menyokong kepercayaan bahawa individu-individu ini boleh mengambil
lebih banyak kafein
 dengan selamat dan lebih kerap, tanpa kesan kesihatan yang merugikan.

Dengan mengetahui batasan apa yang baik dan tidak baik untuk anda adalah sangat penting.

Sepertimana perkara-perkara lain, ia adalah mengenai kesederhanaan, dan sebarang pengambilan secara berlebihan sememangnya akan memudaratkan kesihatan anda.